hotchpotch/miracl-hf-unified huggingface dataset:
হিমোগ্লোবিন
হিমোগ্লোবিন একটি অক্সিজেনবাহী লৌহসমৃদ্ধ মেটালোপ্রোটিন যা মেরুদণ্ডী প্রাণিদের লোহিত কণিকা এবং কিছু অমেরুদণ্ডী প্রাণির কলায় পাওয়া যায়।
স্তন্যপায়ী প্রাণিদের ক্ষেত্রে লোহিত কণিকার শুষ্ক ওজনের ৯৬-৯৭%ই হয় হিমোগ্লোবিনের প্রোটিন অংশ, এবং পানিসহ মোট ওজনের তা ৩৫%। হিমোগ্লোবিন ফুসফুস হতে অক্সিজেন দেহের বাকি অংশে নিয়ে যায় এবং কোষীয় ব্যবহারের জন্য অবমুক্ত করে। এটি অন্যান্য গ্যাস পরিবহনেও অবদান রাখে, যেমন এটি কোষকলা হতে CO পরিবহন করে ফুসফুসে নিয়ে যায়।
প্রতি গ্রাম হিমোগ্লোবিন ১.৩৬ হতে ১.৩৭ মিলিলিটার অক্সিজেন ধারণ করতে পারে, যা রক্তের অক্সিজেন পরিবহন ক্ষমতা ৭০গুণ বাড়িয়ে দেয়।
হিমোগ্লোবিন টারশিয়ারী এবং কোয়াটার্নারী উভয় ধরনের প্রোটিন গঠনের বৈশিষ্ট্য দেখায়। হিমোগ্লোবিনের অধিকাংশ অ্যামিনো অ্যাসিড আলফা হেলিক্স গঠন করে যেগুলো সংক্ষিপ্ত নন-হেলিক্যাল অংশ দ্বারা সংযুক্ত। হেলিক্যাল অংশগুলো হাইড্রোজেন বন্ধন দ্বারা যুক্ত থাকে যা প্রোটিন অণুটিকে স্হায়িত্ব প্রদান করে।
অধিকাংশ মানুষের হিমোগ্লোবিন অণু চারটি বর্তুলাকার প্রোটিন অংশ নিয়ে গঠিত যার প্রতিটি আবার একটি প্রোটিন শিকলের সাথে একটি নন-প্রোটিন হিম অণুর শক্ত বন্ধনে সৃষ্ট।
হিমোগ্লোবিন পরপর কিছু জটিল ধাপে সংশ্লেষিত হয়। হিম অংশটি কয়েক ধাপে মাইটোকন্ড্রিয়া এবং অপরিণত কোষের সাইটোসলে সংশ্লেষিত হয়, গ্লোবিন অংশ সংশ্লেষিত হয় সাইটোসলের রাইবোসোমে। লোহিত কণিকার জীবনের প্রাথমিক পর্যায়ে অস্হিমজ্জায় থাকা অবস্হায় হিমোগ্লোবিন সংশ্লেষণ চলতে থাকে।
লোহিত রক্তকণিকায় হিমোগ্লোবিন ও অন্যান্য অন্তঃকোষীয় বস্তু থাকলেও শ্বেত রক্তকণিকায় হিমোগ্লোবিন থাকে না। শ্বেত রক্তকণিকায় ফ্যাগাইটোসিস প্রক্রিয়ায় জীবাণু ধ্বংস করে।
হিমোগ্লোবিন এবং হিমোগ্লোবিনের মত অণু অনেক অমেরুদণ্ডী, ছত্রাক, এবং গাছপালায় পাওয়া যায়। এসকল প্রাণীর মধ্যে, হিমোগ্লোবিন অক্সিজেন বহন করতে পারে, অথবা পরিবহনে, যেমন কার্বন ডাই অক্সাইড, নাইট্রিক অক্সাইড, হাইড্রোজেন সালফাইড এবং সালফাইড হিসাবে অন্যান্য বিষয় নিয়ন্ত্রণ করার কাজ করতে পারে। অক্সিজেন সিস্টেমে অণু এর একটি বৈকল্পিক গঠন leghemoglobin অবস্থিত, যেমন leguminousplants এর নাইট্রোজেন নির্ধারণ গ্রন্থি হিসাবে anaerobicsystems থেকে অক্সিজেন বর্জ্য সাফ করতে ব্যবহৃত হয়
জন অ্যাডামস
জন অ্যাডামস (অক্টোবর ৩০, ১৭৩৫ – জুলাই ৪, ১৮২৬) ছিলেন মার্কিন যুক্তরাষ্ট্রের দ্বিতীয় রাষ্ট্রপতি এবং প্রথম উপরাষ্ট্রপতি। তিনি ছিলেন কেজন আইনজীবী, কূটনীতিক, রাজনৈতিক ভাষ্যকার, ও মার্কিন যুক্তরাষ্ট্রের জনকদের মধ্যে অন্যতম।
তিনি বিপ্লবী নেতা স্যামুয়েল অ্যাডামসের সাথে যোগ দেন, কিন্তু মার্কিন বিপ্লবের পূর্বে তিনি নিজেই নিজের খ্যাতি অর্জন করেন। বোস্টন সংঘর্ষের পরে তিনি ব্রিটিশ সেনাসদস্যদের সফল আইনী প্রতিরক্ষা প্রদান করেন।
জেমস ম্যাডিসন
জেমস ম্যাডিসন (১৬ মার্চ ১৭৫১ – ২৮ জুন ১৮৩৬) ছিলেন মার্কিন যুক্তরাষ্ট্রের চতুর্থ রাষ্ট্রপতি। তিনি ১৮০৯ থেকে ১৮১৭ সাল পর্যন্ত রাষ্ট্রপতির দায়িত্ব পালন করেন। মার্কিন যুক্তরাষ্ট্রের সংবিধান ও বিল অব রাইটস প্রণয়ন ও উন্নয়নে তাঁর ভূমিকার জন্য তাঁকে "সংবিধানের জনক" বলে অভিহিত করা হয়।
জেমস ম্যাডিসন জুনিয়র ১৭৫১ সালের ১৬ই মার্চ (৫ই মার্চ ১৭৫১, পুরনো স্টাইল, জুলীয় বর্ষপঞ্জী) ভার্জিনিয়ার পোর্ট কনওয়ের নিকটবর্তী বেলে গ্রোভ প্লান্টেশনে জন্মগ্রহণ করেন। তাঁর পিতা জেমস ম্যাডিসন সিনয়র টোবাকো প্লান্টার ছিলেন। তিনি মাউন্ট পিজেন্টে এক প্লান্টেশনে বেড়ে ওঠেন এবং বয়ঃপ্রাপ্ত হলে উত্তরাধিকার সূত্রে এই সম্পত্তির মালিক হন। তিনি পরবর্তীতে আরও সম্পত্তি, দাস ও ৫,০০০ একর জমির মালিক হন এবং পিয়েডমন্টের সবচেয়ে বড় জমিদার হয়ে ওঠেন। জেমসের মাতা নেলি কনওয়ে ম্যাডিসন পোর্ট কনওয়েতে জন্মগ্রহণ করেন। তিনি সেখানকার প্রখ্যাত প্লান্টার ও টোবাকো ব্যবসায়ীর কন্যা।} জেমস তাঁর ১২ ভাইবোনের সর্বজ্যেষ্ঠ ছিলেন। তাঁর সাত ভাই ও চার বোনের মধ্যে ছয়জন পূর্ণবয়স্ক হওয়ার পূর্বে মারা যায়। ১৭৬০-এর দশকে ম্যাডিসন পরিবার মন্টপেলিয়ার নামক নতুন বাড়িতে বসবাস শুরু করেন।
জেমস মন্‌রো
জেমস মন্‌রো (এপ্রিল ২৮, ১৭৫৮ – জুলাই ৪, ১৮৩১) মার্কিন যুক্তরাষ্ট্রের পঞ্চম রাষ্ট্রপতি। তিনি ১৮১৭ থেকে ১৮২৫ সাল পর্যন্ত যুক্তরাষ্ট্রের রাষ্ট্রপতি ছিলেন। মন্‌রো মার্কিন যুক্তরাষ্ট্রের স্থপতিদের মধ্যে শেষ রাষ্ট্রপতি ছিলেন এবং ভার্জিনিয়া রাজবংশ ও রিপাবলিকান প্রজন্মের শেষ রাষ্ট্রপতি ছিলেন। ১৭৮০ থেকে ১৭৮৩ সাল পর্যন্ত থমাস জেফারসনের অধীনে আইন বিষয়ে পড়াশুনার পর তিনি মহাদেশীয় কংগ্রেসের রাষ্ট্রদূত হিসেবে যোগ দেন। ১৭৯০ সালে তিনি প্রথম মার্কিন যুক্তরাষ্ট্রের কংগ্রেসে সিনেটর হিসেবে নির্বাচিত হন এবং ডেমোক্র্যাটিক-রিপাবলিকানসের সাথে যোগ দেন। ১৮১২ সালে মার্কিন যুক্তরাষ্ট্রের স্বাধীনতা যুদ্ধের সময় মন্‌রো রাষ্ট্রপতি জেমস ম্যাডিসনের অধীনে থেকে গুরুত্বপূর্ণ দায়িত্ব পালন করেন।
জেমস মন্‌রো ১৯৫৭ সালের ২৮ এপ্রিল মার্কিন যুক্তরাষ্ট্রের ভার্জিনিয়ার ওয়েস্টমোরল্যান্ড কাউন্টিতে জন্মগ্রহণ করেন। স্থানটি মন্‌রো হল, ভার্জিনিয়া থেকে ১ মাইল দূরে অবস্থিত। জেমস মন্‌রোর পারিবারিক বাসস্থান ১৯৭৯ সালে ন্যাশনাল রেজিস্টার অফ হিস্ট্রিকাল প্লেসেস-এ তালিকাভুক্ত হয়। তার বাবা স্পেন্স মন্‌রো (১৭২৭–১৭৭৪) একটি ছোট বাগানের মালিক ছিলেন এবং পাশাপাশি কাঠমিস্ত্রির কাজ করতেন। তার মা এলিজাবেথ জোন্স (১৭৩০–১৭৭৪) স্পেন্স মন্‌রোকে ১৭৫২ সালে বিয়ে করেন।
তার প্রপিতামহ প্যাট্রিক অ্যান্ড্রু মন্‌রো ১৭শ শতাব্দীর মাঝামাঝিতে স্কটল্যান্ড থেকে আমেরিকায় আসেন। ১৬৫০ সালে তিনি ওয়েস্টমোরল্যান্ড কাউন্টি, ভার্জিনিয়ার ওয়াশিংটন প্যারিসে জায়গা কিনে বসবাস শুরু করেন। জেমস মন্‌রোর অন্যান্য পূর্বপুরুষদের মধ্যে ফ্রেঞ্চ হ্যুগুনট ১৭০০ সালে ভার্জিনিয়ায় আসেন।
জেমস মন্‌রোর শিক্ষায় হাতেখড়ি হয় তার মা এলিজাবেথের কাছে। ১১ থেকে ১৬ বছর কিশোর মন্‌রো ক্যাম্পবেল টাউন একাডেমিতে পড়াশুনা করেন। এই বিদ্যালয় চালাতেন ওয়াশিংটন প্যারিসের রেভারেন্ড আর্চিবাল্ড ক্যাম্পবেল। সেখানে জন মার্শাল, পরবর্তীতে যুক্তরাষ্ট্রের প্রধান বিচারপতি, তার সহপাঠী ছিলেন।
১৭৭৪ সালে তার বাবা মারা গেলে তিনি তার বাবার ছোট বাগান ও দাসদের মালিকানা লাভ করেন এবং দাস সংগে যোগদান করেন। ১৬ বছর বয়সী মন্‌রো তার মামা প্রভাবশালী জজ জোসেফ জোন্সের সাথে সুসম্পর্ক গড়ে তোলেন। জোসেফ জোন্স লন্ডনের ইন্‌স অফ কোর্ট-এ পড়াশুনা করেন এবং মন্‌রোর বাবার সম্পত্তির তত্ত্বাবধায়ক ছিলেন। সে বছর মন্‌রো কলেজ অফ উইলিয়াম অ্যান্ড ম্যারিতে ভর্তি হন।
জেমস মন্‌রো ১৬ ফেব্রুয়ারি, ১৭৮৬ নিউ ইয়র্ক সিটিতে এলিজাবেথ কোর্টরাইটকে (১৭৬৮-১৮৩০) বিয়ে করেন। এলিজাবেথ লরেন্স কোর্টরাইট ও হান্নাহ অ্যাস্পিনওয়াল কোর্টরাইট দম্পতির কন্যা। কংগ্রেসে থাকাকালীন মন্‌রোর এলিজাবেথের সাথে তার প্রথম সাক্ষাৎ হয় তৎকালীন অস্থায়ী রাজধানী নিউ ইয়র্কে। লং আইল্যান্ড, নিউ ইয়র্ক-এ স্বল্পকালীন মধুচন্দ্রিমার পর তারা নিউ ইয়র্ক সিটিতে ফিরে আসেন এবং কংগ্রেস মুলতবি ঘোষণা হওয়া পর্যন্ত তারা এলিজাবেথের বাবার বাড়িতে বাস করে। মন্‌রো দম্পতির সন্তানসন্ততিরা হল:
জন কুইন্সি অ্যাডামস
জন কুইন্সি এডাম্‌স (জুলাই ১১, ১৭৬৭ – ফেব্রুয়ারি ২৩, ১৮৪৮) মার্কিন যুক্তরাষ্ট্রের ষষ্ঠ রাষ্ট্রপতি।
অ্যান্ড্রু জ্যাকসন
এন্ড্রু জ্যাক্‌সন (মার্চ ১৫, ১৭৬৭– জুন ৮, ১৮৪৫) মার্কিন যুক্তরাষ্ট্রের সপ্তম রাষ্ট্রপতি।
মার্টিন ভ্যান বিউরেন
মার্টিন ভ্যান বিউরেন (৫ ডিসেম্বর ১৭৮২ – ২৪ জুলাই ১৮৬২) ছিলেন মার্কিন যুক্তরাষ্ট্রের অষ্টম রাষ্ট্রপতি। তিনি ১৮৩৭ থেকে ১৮৪১ সাল পর্যন্ত রাষ্ট্রপতিত্ব করেন। ডেমোক্র্যাটিক পার্টির প্রতিষ্ঠাতাদের একজন বিউরেন নিউ ইয়র্কের নবম গর্ভনরে দায়িত্ব পালন করেন। তাছাড়া তিনি মার্কিন যুক্তরাষ্ট্রের অষ্টম উপ-রাষ্ট্রপতি ছিলেন। ভ্যান বিউরেন তাঁর জনপ্রিয়তা ও ডেমোক্র্যাটিক পার্টির সাংগঠনিক ক্ষমতাবলে ১৮৩৬ সালের রাষ্ট্রপতি নির্বাচনে জয় লাভ করেন। তিনি ১৮৪০ সালে পরবর্তী নির্বাচনে হুইগ পার্টির প্রার্থী উইলিয়াম হেনরি হ্যারিসনের কাছে পরাজিত হন।
মার্টিন ভ্যান বিউরেন ১৭৮২ সালের ৫ই ডিসেম্বর নিউ ইয়র্কের কিন্ডারহুক গ্রামে জন্মগ্রহণ করেন। তিনি প্রথম মার্কিন রাষ্ট্রপতি যিনি ব্রিটিশ প্রজা হিসেবে জন্মগ্রহণ করেননি, এমনকি তাঁর কোন ব্রিটিশ পূর্বপুরুষ ছিল না। তাঁর পিতা আব্রাহাম ভ্যান বিউরেন ছিলেন নেদারল্যান্ডের বুরমালসেন গ্রামের কর্নেলিস মেসেনের বংশধর। কর্নেলিস ১৬৩১ সালে উত্তর আমেরিকায় আসেন এবং ম্যানহাটন দ্বীপে জমি ক্রয় করে বসবাস শুরু করেন। আব্রাহাম মার্কিন বিপ্লবের সময়ে একজন বিপ্লবী ছিলেন এবং পরে ডেমোক্র্যাটিক-রিপাবলিকান পার্টিতে যোগ দেন।
বিল ক্লিনটন
উইলিয়াম জেফারসন ক্লিনটন (ইংরেজি: William Jefferson Clinton, আগস্ট ১৯, ১৯৪৬) যিনি বিল ক্লিনটন (Bill Clinton) নামে সমধিক পরিচিত, মার্কিন যুক্তরাষ্ট্রের ৪২তম রাষ্ট্রপতি। তিনি নিউ ইয়র্ক অঙ্গরাজ্যের সিনেটর হিলারি ক্লিনটনের স্বামী।
উইলিয়াম হেনরি হ্যারিসন
উইলিয়াম হেনরি হ্যারিসন (ফেব্রুয়ারি ৯, ১৭৭৩ – এপ্রিল ৪, ১৮৪১) মার্কিন যুক্তরাষ্ট্রের নবম রাষ্ট্রপতি। তিনিই প্রথম মার্কিন রাষ্ট্রপতি, যিনি তাঁর মেয়াদ শেষ করার পূর্বেই মারা যান। প্রেসিডেন্ট নির্বাচিত হওয়ার পরে অভিষেক অনুষ্ঠানে হ্যারিসন তুষারপাতের মধ্যেই টানা এক ঘণ্টা ভাষণ দেন। এর ফলে ঠান্ডা লেগে তিনি নিউমোনিয়ায় আক্রান্ত হন, এবং মাস খানেক পরে মারা যান। তাঁর শাসনামল ছিলো মাত্র ৩১ দিন, যা মার্কিন যুক্তরাষ্ট্রের রাষ্ট্রপতিদের মধ্যে সবচেয়ে সংক্ষিপ্ত শাসনকাল। রোনাল্ড রেগান নির্বাচিত হওয়ার পূর্বে হ্যারিসনই ছিলেন সবচেয়ে বেশি বয়সে নির্বাচিত মার্কিন রাষ্ট্রপতি। রাষ্ট্রপতি নির্বাচিত হওয়ার সময় হ্যারিসনের বয়স ছিলো ৬৮ বছর।
রাষ্ট্রপতি হিসাবে নির্বাচনের পূর্বে হ্যারিসন ইন্ডিয়ানা টেরিটরির প্রথম গভর্নর, এবং পরে ওহাইও অঙ্গরাজ্য হতে মার্কিন কংগ্রেসের সাংসদ, এবং সিনেটর হিসাবে দায়িত্ব পালন করেন। তিনি ১৮১১ সালের টিপেকানোর যুদ্ধে আমেরিকার স্থানীয় আদিবাসীদের বিরুদ্ধে মার্কিন সেনাদের নেতৃত্ব দেন, এবং টিপেকানো বা "ওল্ড টিপেকানো" ডাকণাম লাভ করেন। ১৮১২ সালের ইঙ্গ-মার্কিন যুদ্ধের সময় তিনি সেনাপতি হিসাবে টেমসের যুদ্ধে জয়লাভ করেন, যার ফলে তাঁর এলাকায় যুদ্ধের পরিসমাপ্তি ঘটে।
নিয়ামে
পশ্চিম আফ্রিকার রাষ্ট্র নাইজারের রাজধানী।
জন টাইলার
জন টাইলার (২৯ মার্চ ১৭৯০ – ১৮ জানুয়ারি ১৮৬২) ছিলেন মার্কিন যুক্তরাষ্ট্রের দশম রাষ্ট্রপতি। তিনি ১৮৪১ থেকে ১৮৪৫ সাল পর্যন্ত রাষ্ট্রপতিত্ব করেন। এর পূর্বে তিনি ১৮৪১ সালে মার্কিন যুক্তরাষ্ট্রের দশম উপ-রাষ্ট্রপতি ছিলেন। হেনরি উইলিয়াম হ্যারিসনের সাথে ১৮৪০ হুইগ টিকেট পাওয়ার মাধ্যমে তিনি উপ-রাষ্ট্রপতি নির্বাচিত হন। উপ-রাষ্ট্রপতির দায়িত্ব পাওয়ার মাত্র এক মাস পরে ১৮৪১ সালের এপ্রিল মাসে হ্যারিসনের মৃত্যুর পর তিনি রাষ্ট্রপতিত্ব গ্রহণ করেন।
জন টাইলার ১৭৯০ সালের ২৯শে মার্চ ভার্জিনিয়ার চার্লস সিটি কাউন্টিতে এক অভিজাত ও রাজনীতিক পরিবারে জন্মগ্রহণ করেন। তাঁর পরবর্তী রানিং মেট হেনরি উইলিয়াম হ্যারিসনও একই দিনে জন্মগ্রহণ করেছিলেন। সপ্তদশ শতাব্দীর উপনিবেশিক উইলিয়ামসবার্গের সাথে তাঁর পরিবারের যোগসূত্র রয়েছে। তাঁর পিতা জন টাইলার সিনিয়র সাধারণভাবে জজ টাইলার নামে পরিচিত ছিলেন। টাইলার সিনিয়র টমাস জেফারসনের বন্ধু ও কলেজে রুমমেট ছিলেন। তিনি পঞ্চম বেঞ্জামিন হ্যারিসনের সাথে ভার্জিনিয়া হাউজ অব ডেলিগেটের প্রতিনিধিত্ব করেন। তিনি চার বছর হাউজ অব ডেলিগেটের স্পিকার ছিলেন এবং পরে রাজ্য আদালতের বিচারক হিসেবে নিয়োগ পান। তার স্ত্রী ম্যারি ম্যারট (আর্মিস্টিড) ছিলেন প্রখ্যাত উদ্যান মালিক রবার্ট বুথ আর্মিস্টিডের কন্যা। জনের যখন সাত বছর বয়স তখন তিনি স্ট্রোকে মারা যান।
জেমস কে. পোক
জেমস নক্স পোক্‌ (ইংরেজি: James Knox Polk "জেইম্‌জ়্‌ নক্স্‌ পৌক্‌") (নভেম্বর ২, ১৭৯৫ – জুন ১৫, ১৮৪৯) মার্কিন যুক্তরাষ্ট্রের একাদশ রাষ্ট্রপতি। তিনি ১৮৪৫ সালের ৪ মার্চ হতে ১৮৪৯ সালের ৪ মার্চ পর্যন্ত রাষ্ট্রপতি হিসাবে দায়িত্ব পালন করেন। পোকের জন্ম উত্তর ক্যারোলিনার মেক্লেনবার্গ কাউন্টিতে, কিন্তু তিনি জীবনের অধিকাংশ সময় টেনেসি রাজ্যে বসবাস করেন, এবং এই রাজ্যেরই প্রতিনিধিত্ব করেন। ডেমোক্র্যাট দলের সদস্য পোক ১৮৩৫ হতে ১৮৩৯ পর্যন্ত মার্কিন কংগ্রেসের হাউজ অফ রিপ্রেসেন্টেটিভসের স্পীকার ছিলেন। এছাড়াও তিনি ১৮৩৯ হতে ১৮৪১ পর্যন্ত টেনেসি রাজ্যের গভর্নর হিসাবে দায়িত্ব পালন করেন।
জ্যাকারি টেইলার
জ্যাকারি টেইলার (Zachary Taylor) (নভেম্বর ২৪, ১৭৮৪– জুলাই ৯, ১৮৫০) মার্কিন যুক্তরাষ্ট্রের দ্বাদশ রাষ্ট্রপতি।
মিলার্ড ফিলমোর
মিলার্ড ফিল্‌মোর (Millard Fillmore) (জানুয়ারি ৭, ১৮০০ – মার্চ ৮, ১৮৭৪) মার্কিন যুক্তরাষ্ট্রের ত্রয়োদশ রাষ্ট্রপতি।
ফ্রাংকলিন পিয়ের্স
ফ্রাংকলিন পিয়ের্স (২৩ নভেম্বর ১৮০৪ – ৮ অক্টোবর ১৮৬৯) ছিলেন মার্কিন যুক্তরাষ্ট্রের চতুর্দশ রাষ্ট্রপতি। তিনি ১৮৫৩ থেকে ১৯৫৭ সাল পর্যন্ত রাষ্ট্রপতির দায়িত্ব পালন করেন। তিনি ডেমোক্র্যাট পার্টির সদস্য ছিলেন। তিনি দাসপ্রথা বিলোপ আন্দোলনকে জাতীয় ঐক্যের জন্য ঝুঁকি হিসেবে বিবেচনা করতেন। তিনি কানসাস-নেব্রাস্কা চুক্তিতে স্বাক্ষর করে দাসপ্রথা বিরোধী দলের কাছে অধিকার হস্তান্তর করেন এবং ফিউজিটিভ স্লেভ আইন পাস করেন। তবুও তিনি উত্তর ও দক্ষিণ অঞ্চলের মধ্যে দ্বন্দ্ব নিরসনে ব্যর্থ হন, যা মার্কিন গৃহযুদ্ধের সূত্রপাত ঘটায়।
ফ্রাংকলিন পিয়ের্স ১৮০৪ সালের ২৩শে নভেম্বর নিউ হ্যাম্পশায়ারের হিলসবরার লং কেবিনে জন্মগ্রহণ করেন। তিনি টমাস পিয়ের্সের ষষ্ঠ প্রজন্ম। টমাস ১৬৩৪ সালে ইংল্যান্ডের নরফোকের নরউইচ থেকে ম্যাসাচুসেটস বে কলনিতে আসেন। ফ্রাংকলিনের পিতা বেঞ্জামিন মার্কিন স্বাধীনতা যুদ্ধের সময় একজন লেফটেন্যান্ট ছিলেন। তিনি যুদ্ধের পর ম্যাসাচুসেটসের চেমসফোর্ড থেকে হিলসবরাতে চলে যান এবং সেখান ৫০ একর জমি ক্রয় করেন। ফ্রাংকলিন ছিলেন বেঞ্জামিন ও তার দ্বিতীয় স্ত্রী অ্যানা কেন্ড্রিকের আট সন্তানের মধ্যে পঞ্চম। বেঞ্জামিনের প্রথম স্ত্রী এলিজাবেথ অ্যান্ড্রুজ সন্তান জন্ম দিতে গিয়ে মারা যান। তার এক কন্যা সন্তান জন্মগ্রহণ করেছিল। বেঞ্জামিন প্রখ্যাত ডেমোক্র্যাটিক-রিপাবলিকান আইন প্রণেতা, কৃষক ও ট্যাভার্ন-কিপার ছিলেন। পিয়ের্সের বাল্যকালে তাঁর পিতা রাজনীতির সাথে জড়িত ছিলেন এবং তাঁ বড় দুই ভাই ১৮১২ সালের যুদ্ধে অংশগ্রহণ করেছিলেন।
১৫ এপ্রিল
পয়লা বৈশাখ বা বাংলা নববর্ষ হিসেবে পশ্চিমবঙ্গে সরকারি ছুটি পালিত হয়।
জেমস বিউকানান
জেমস বিউকানান (ইংরেজি: James Buchanan "জেইম্‌জ়্‌ বিউক্যানান্‌") (২৩ এপ্রিল ১৭৯১ – ১ জুন ১৮৬৮) মার্কিন যুক্তরাষ্ট্রের পঞ্চদশ রাষ্ট্রপতি। তিনি মার্কিন স্বাধীনতা যুদ্ধ পরবর্তী সময়ে ১৮৫৭ থেকে ১৮৬১ সাল পর্যন্ত রাষ্ট্রপতির দায়িত্ব পালন করেন। তিনি ডেমোক্র্যাটিক পার্টির সদস্য ছিলেন। রাষ্ট্রপতি হিসেবে দায়িত্ব গ্রহণের পূর্বে তিনি মার্কিন যুক্তরাষ্ট্রের ১৭তম পররাষ্ট্রমন্ত্রী ছিলেন এবং সিনেট ও হাউজ অব রিপ্রেজেন্টেটিভের দায়িত্ব পালন করেন।
জেমস বিউকানান জুনিয়র ১৭৯১ সালের ২৩শে এপ্রিল পেন্সিল্‌ভেনিয়ার কোভ গ্যাপের লং কেবিনে জন্মগ্রহণ করেন। তাঁর পিতা জেমস বিউকানান সিনিয়র (১৭৬১-১৮২১) ছিলেন একজন ব্যবসায়ী ও কৃষক এবং তাঁর মাতা এলিজাবেথ স্পির (১৭৬৭-১৮৩৩) শিক্ষিত মহিলা ছিলেন। তাঁর পিতামাতা দুজনেই উলস্টার স্কট বংশোদ্ভূত ছিলেন। তাঁর পিতা ১৭৮৩ সালে আয়ারল্যান্ডের ডনেগালের মিলফোর্ড থেকে মার্কিন যুক্তরাষ্ট্রে আসেন। ১১ ভাইবোনের মধ্যে বিউকানান সর্বজ্যেষ্ঠ। বিউকানানের জন্মের অল্প কিছুদিন পর তারা সপরিবারে পেন্সিল্‌ভেনিয়ার মার্সারসবার্গে এক ফার্মে চলে যান। ১৭৯৪ সালে তারা মার্সারসবার্গ শহরে চলে আসেন। বিউকানানের পিতা সেই শহরের ধনী ব্যক্তি হয়ে ওঠেন।
অ্যান্ড্রু জন‌সন
অ্যান্ড্রু জন‌সন (২৯ ডিসেম্বর ১৮০৮ – ৩১ জুলাই ১৮৭৫) ছিলেন মার্কিন যুক্তরাষ্ট্রের সপ্তদশ রাষ্ট্রপতি। তিনি ১৮৬৫ থেকে ১৮৬৯ সাল পর্যন্ত মার্কিন যুক্তরাষ্ট্রের রাষ্ট্রপতি ছিলেন। আব্রাহাম লিংকন আততায়ীর হাতে মারা যাওয়ার সময় তিনি উপ-রাষ্ট্রপতি ছিলেন। স্নায়ুযুদ্ধ শেষ হওয়ার পর তিনি উপ-রাষ্ট্রপতির পদ অধিকার করেন।
অ্যান্ড্রু জনসন ১৮০৮ সালের ২৯শে ডিসেম্বর উত্তর ক্যারোলাইনার রালেই শহরে জন্মগ্রহণ করেন। তাঁর পিতা জ্যাকব জনসন (১৭৭৮-১৮১২) এবং মাতা ম্যারি "পলি" ম্যাকডোনা (১৭৮৩-১৮৫৬) ছিলেন একজন ধোপা। তার পূর্বপুরুষগণ ইংরেজ, স্কটিশ ও আইরিশ ছিলেন। তাঁর বড় ভাই উইলিয়াম তাঁর থেকে চার বছরের বড়। তাঁর এক বড় বোন এলিজাবেথ শৈশবেই মারা যায়। অ্যান্ড্রুর যখন তিন বছর বয়স তখন তাঁর পিতা হার্ট অ্যাটাকে মারা যান। পলি জনসন তার পরিবারের ভরণপোষণের জন্য ধোপার কাজ করতেন। সে সময়ে এই পেশাকে হেয় করে দেখা হতো, কারণ তাকে একাকী অন্যের বাড়িতে যেতে হত। অ্যান্ড্রু তাঁর ভাইবোনদের মত দেখতে না হওয়ায় তিনি অন্য কারো ঔরসজাত সন্তান বলে গুজব ছড়িয়েছিল। পলি জনসন পরবর্তীতে টার্নার ডোট্রিকে বিয়ে করেন।
ইউলিসিস এস. গ্রান্ট
ইউলিসিস এস. গ্রান্ট (ইংরেজি: Ulysses S. Grant "য়ুলিসীজ়্‌ এস্‌ গ্র্যান্ট্‌") (এপ্রিল ২৭, ১৮২২ – জুলাই ২৩, ১৮৮৫) মার্কিন যুক্তরাষ্ট্রের অষ্টাদশ রাষ্ট্রপতি।
রাদারফোর্ড বি. হেইজ
রাদারফোর্ড বি. হেইজ্‌ (Rutherford B. Hayes) (অক্টোবর ৮, ১৮২২ – জানুয়ারি ১৭, ১৮৯৩) মার্কিন যুক্তরাষ্ট্রের ১৯তম রাষ্ট্রপতি।
জেমস এ. গারফিল্ড
জেমস গারফিল্ড (নভেম্বর ১৯, ১৮৩১ – সেপ্টেম্বর ১৯, ১৮৮১) মার্কিন যুক্তরাষ্ট্রের বিংশতম রাষ্ট্রপতি।
চেস্টার এ. আর্থার
চেস্টার এ. আর্থার (অক্টোবর ৫, ১৮২৯ – নভেম্বর ১৮, ১৮৮৬) মার্কিন যুক্তরাষ্ট্রের ২১তম রাষ্ট্রপতি।
গ্রোভার ক্লিভল্যান্ড
গ্রোভার ক্লিভ্‌ল্যান্ড (মার্চ ১৮, ১৮৩৭ – জুন ২৪, ১৯০৮) মার্কিন যুক্তরাষ্ট্রের ২২তম এবং ২৪তম রাষ্ট্রপতি।
বেঞ্জামিন হ্যারিসন
বেঞ্জামিন হ্যারিসন ষষ্ঠ (আগস্ট ২০, ১৮৩৩ – মার্চ ১৩, ১৯০১) মার্কিন যুক্তরাষ্ট্রের ২৩তম রাষ্ট্রপতি।
উইলিয়াম ম্যাকিনলি
উইলিয়াম ম্যাকিন্‌লি (William McKinley) (জানুয়ারি ২৯, ১৮৪৩ – সেপ্টেম্বর ১৪, ১৯০১) মার্কিন যুক্তরাষ্ট্রের ২৫তম রাষ্ট্রপতি। তিনি আততায়ীর গুলিতে নিহত হয়েছিলেন।
থিওডোর রুজভেল্ট
থিওডোর রুজ্‌ভেল্ট জুনিয়র (ইংরেজি: Theodore Roosevelt, Jr. "থ়ীওডোর্‌ রৌজ়াভ়েল্ট্‌ জূনিয়ার্‌") (জন্ম:অক্টোবর ২৭, ১৮৫৮ – মৃত্যু: জানুয়ারি ৬, ১৯১৯) মার্কিন যুক্তরাষ্ট্রের ২৬তম রাষ্ট্রপতি।
থিওডোর রুজভেল্ট মার্কিন যুক্তরাষ্ট্রের প্রথম নোবেল বিজয়ী প্রেসিডেন্ট।
এরিক বিনা
এরিক বিনা (জন্ম ১৯৬৪) একজন মার্কিন কম্পিউটার প্রোগ্রামার। ইউনিভার্সিটি অফ ইলিনয় এট আর্বানা-শ্যাম্পেইন এর ন্যাশনাল সেন্টার ফর সুপারকম্পিউটিং এপ্লিকেশন্স এ গবেষণারত অবস্থায় ১৯৯৩ খ্রীস্টাব্দে বিনা ও মার্ক এন্ড্রিসেন এনসিএসএ মোজাইক নামক প্রথম গ্রাফিকাল ইন্টারনেট ওয়েব ব্রাউজার তৈরি করেন। পরবর্তীতে বিনা, এন্ড্রিসেন ও আরো কিছু উদ্দোক্তা মিলে নেটস্কেপ কর্পোরেশন প্রতিষ্ঠা করেন, যা নব্বই এর দশকের মধ্যভাগের সর্বাপেক্ষা জনপ্রিয় ব্রাউজার নেটস্কেপ ন্যাভিগেটর নির্মাণ করেছিল।
মোজাইক নির্মাণের জন্য বিনা ও এন্ড্রিসেন ১৯৯৪ খ্রীস্টাব্দে এসিএম এর সফটওয়্যার সিস্টেম পুরস্কার লাভ করেন।
এরিক বিনা বর্তমানে শ্যাম্পেইন, ইলিনয় শহরে বাস করেন।
উইলিয়াম হাওয়ার্ড ট্যাফ্ট
উইলিয়াম হাওয়ার্ড ট্যাফ্‌ট্‌ (William Howard Taft) (সেপ্টেম্বর ১৫, ১৮৫৭– মার্চ ৮, ১৯৩০) মার্কিন যুক্তরাষ্ট্রের ২৭তম রাষ্ট্রপতি ও ১০ম প্রধান বিচারপতি।
উড্রো উইলসন
উড্রো উইল্‌সন (ইংরেজি: Woodrow Wilson) (জন্ম: ডিসেম্বর ২৮, ১৮৫৬ – মৃত্যু: ফেব্রুয়ারি ৩, ১৯২৪) মার্কিন যুক্তরাষ্ট্রের ২৮তম রাষ্ট্রপতি ছিলেন।
টুরিং পুরস্কার
টুরিং পুরস্কার () কম্পিউটার বিজ্ঞানে অবদানের জন্য প্রদান করা একটি সম্মাননা। অ্যাসোসিয়েশন ফর কম্পিউটিং মেশিনারি বা এসিএম প্রতি বছর এই পুরস্কারটি প্রদান করে থাকে। এটি কম্পিউটার বিজ্ঞানের সর্বোচ্চ পুরস্কার হিসেবে বিবেচিত এবং এটিকে কম্পিউটার বিজ্ঞানের নোবেল পুরস্কার বলা হয়ে থাকে। কম্পিউটার বিজ্ঞানী ও গণিতজ্ঞ অ্যালান টুরিং-এর নামানুসারে এই পুরস্কারটির নামকরণ করা হয়েছে।
ওয়ারেন জি. হার্ডিং
ওয়ারেন গামালিয়েল হার্ডিং (Warren Gamaliel Harding) (২ নভেম্বর ১৮৬৫ – ২ আগস্ট ১৯২৩) ছিলেন মার্কিন যুক্তরাষ্ট্রের ২৯তম রাষ্ট্রপতি। তিনি ১৯২১ সালের ৪ই মার্চ থেকে ১৯২৩ সালে তাঁর মৃত্যু পর্যন্ত তিনি রাষ্ট্রপতির দায়িত্ব পালন করেন। তাঁর মৃত্যুর সময় পর্যন্ত তিনি অন্যতম জনপ্রিয় রাষ্ট্রপতি ছিলেন, কিন্তু পরবর্তীতে তাঁর প্রশাসনের অধীনে ঘটে যাওয়া টিপট ডোম কেলেঙ্কারি প্রকাশিত হয় এবং তাঁর পরিচারিকা ন্যান ব্রিটনের সাথে তাঁর সম্পর্কের কথা প্রকাশিত হয়। মার্কিন যুক্তরাষ্ট্রের ঐতিহাসিক র‍্যাংকিং অনুসারে হার্ডিং প্রায়শই সবচেয়ে খারাপ রাষ্ট্রপতি হিসেবে উল্লেখ করা হয়।
হার্ডিং ১৮৬৫ সালের ২রা নভেম্বর ওহাইওর ব্লুমিং গ্রোভে জন্মগ্রহণ করেন। বাল্যকালে তাঁর ডাকনাম ছিল "উইনি"। হার্ডিং তাঁর পিতামাতার আট সন্তানের মধ্যে সর্বজ্যেষ্ঠ। তাঁর পিতা জর্জ ট্রাইয়ন হার্ডিং (১৮৪৩-১৯২৮) কৃষি কাজ করতেন এবং ওহাইওর মাউন্ট গিলিডের একটি বিদ্যালয়ে পাঠদান করতেন। তাঁর মাতা ফিবি এলিজাবেথ হার্ডিং (জন্ম: ডিকারসন, ১৮৪৩-১৯১০) একজন লাইসেন্স-প্রাপ্ত ধাত্রী ছিলেন। ফিবির কয়েকজন পূর্বপুরুষ ওলন্দাজ ছিলেন, যার মধ্যে সুপরিচিত ভান কার্ক পরিবারের সদস্য ছিল। হার্ডিংয়ের ইংরেজ, ওয়েলসীয় ও স্কটিশ পূর্বপুরুষও ছিল।
ক্যালভিন কুলিজ
জন ক্যালভিন কুলিজ জুনিয়র (৪ জুলাই ১৮৭২ – ৫ জানুয়ারি ১৯৩৩) ছিলেন মার্কিন যুক্তরাষ্ট্রের ৩০তম রাষ্ট্রপতি। তিনি ১৯২৩ থেকে ১৯২৯ সাল পর্যন্ত রাষ্ট্রপতির দায়িত্ব পালন করেন। ১৯২০ সালে মার্কিন যুক্তরাষ্ট্রের ২৯তম উপ-রাষ্ট্রপতি হিসেবে দায়িত্ব গ্রহণের তিন বছর পর ১৯২৩ সালে ওয়ারেন জি. হার্ডিংয়ের আকস্মিক মৃত্যুর পর তিনি রাষ্ট্রপতিত্ব গ্রহণ করেন।
জন ক্যালভিন কুলিজ জুনিয়র ১৮৭২ সালের ৪ঠা জুলাই ভেরমন্টের উইন্ডসর কাউন্টির প্লেমাউথ নচে জন্মগ্রহণ করেন। জন ক্যালভিন কুলিজ সিনিয়র (১৮৪৫-১৯২৬) এবং মাতা ভিক্টোরিয়া জোসেফিন মুর (১৮৪৬-১৮৮৫) দম্পতির দুই সন্তানের মধ্যে কুলিজ জুনিয়র জ্যেষ্ঠ। কুলিজ সিনিয়র বিভিন্ন রকমের পেশার সাথে সম্পৃক্ত ছিলেন এবং রাজ্য জুড়ে কৃষক, দোকান মালিক ও সরকারি চাকুরে হিসেবে তার খ্যাতি ছিল। তিনি বিভিন্ন স্থানীয় দপ্তরে কাজ করেছেন, যার মধ্যে রয়েছে জাস্টিস অব দ্য পিস, ট্যাক্স কালেক্টর, ও ভেরমন্ট হাউজ অব রিপ্রেজেন্টেটিভের সিনেট। কুলিজের মাতা জোসেফিন মুর ছিলেন প্লেমাউথ নচের একজন কৃষকের কন্যা। কুলিজের যখন ১২ বছর বয়স তখন তিনি সম্ভবত যক্ষায় আক্রান্ত হয়ে মারা যান। তার ছোট বোন অ্যাবিগেইল গ্রেস কুলিজ (১৮৭৫-১৮৯০) পনের বছর বয়সে অ্যাপেন্ডিসাইটিসে আক্রান্ত হয়ে মারা যান। তখন কুলিজের বয়স ছিল ১৮ বছর। কুলিজের বাবা পরবর্তীতে ১৮৯১ সালে প্লেমাউথের এক স্কুল শিক্ষিকাকে বিয়ে করেন এবং ৮০ বছর পর্যন্ত বেঁচে ছিলেন।
হার্বার্ট হুভার
হার্বার্ট হুভার (ইংরেজি: Herbert Hoover; ১০ আগস্ট ১৮৭৪ – ২০ অক্টোবর ১৯৬৪) ছিলেন মার্কিন যুক্তরাষ্ট্রের ৩১তম রাষ্ট্রপতি। তিনি ১৯২৯ থেকে ১৯৩৩ সালে মহামন্দাকালীন সময়ে রাষ্ট্রপতির দায়িত্ব পালন করেন। মহামন্দার কারণে রাষ্ট্রপতি হিসেবে তাঁর পদক্ষেপগুলো ঢাকা পড়ে যায়। ১৯৩২ সালের রাষ্ট্রপতি নির্বাচনে তিনি ডেমোক্র্যাটিক পার্টির ফ্রাঙ্কলিন ডি. রুজভেল্টের কাছে পরাজিত হন।
হার্বার্ট হুভার ১৮৭৪ সালের ১০ই আগস্ট আইওয়ার ওয়েস্ট ব্রাঞ্চে জন্মগ্রহণ করেন। তিনি একমাত্র রাষ্ট্রপতি যিনি এই অঙ্গরাজ্যে জন্মগ্রহণ করেন এবং মিসিসিপি নদীর পার্শ্ববর্তী অঞ্চলে জন্মগ্রহণ করা প্রথম প্রজন্ম। তাঁর পিতা জেসি হুভার (১৮৪৯-১৮৮০) ছিলেন একজন কামার ও যন্ত্রাংশের দোকানের মালিক। তার পূর্বপুরুষগণ জার্মান (ফাউৎজ, ওয়েমেয়ার), জার্মান-সুইস (হুবার, বুর্খার্ট) ও ইংরেজ ছিলেন। হার্বার্টের জন্মের ২০ বছর পূর্বে জেসি হুভার ও তার পিতা এলি ওহাইও থেকে আইওয়া অঙ্গরাজ্যে আসেন। হার্বার্টের মাতা হুল্ডা র‍্যান্ডাল মিনথর্ন (১৮৪৯-১৮৮৪) কানাডার অন্টারিওর নরউইচে জন্মগ্রহণ করেন। তার পূর্বপুরুষগণ ইংরেজ ও আইরিশ ছিল।
ফ্রাঙ্কলিন ডি. রুজভেল্ট
ফ্রাংক্‌লিন ডেলানো রুজ্‌ভেল্ট (ইংরেজি: Franklin Delano Roosevelt "ফ্র্যাংক্‌লিন্‌ ডেলানৌ রৌজ়াভ়েল্ট্‌" (জানুয়ারি ৩০, ১৮৮২ – এপ্রিল ১২, ১৯৪৫) মার্কিন যুক্তরাষ্ট্রের ৩২তম রাষ্ট্রপতি। তিনি জাতিসংঘের প্রস্তাবক ছিলেন।
হ্যারি এস. ট্রুম্যান
হ্যারি এস. ট্রুম্যান (Harry S. Truman) (মে ৮, ১৮৮৪ – ডিসেম্বর ২৬, ১৯৭২) মার্কিন যুক্তরাষ্ট্রের ৩৩তম রাষ্ট্রপতি।
ডোয়াইট ডি. আইজেনহাওয়ার
ডোয়াইট্‌ ডি. আইজেনহাওয়ার (Dwight D. Eisenhower) (অক্টোবর ১৪, ১৮৯০ – মার্চ ২৮, ১৯৬৯) মার্কিন যুক্তরাষ্ট্রের ৩৪তম রাষ্ট্রপতি। তিনি ১৯৫৩ থেকে ১৯৬১ সাল পর্যন্ত রাষ্ট্রপতির দায়িত্ব পালন করেন। দ্বিতীয় বিশ্বযুদ্ধের সময় তিনি মার্কিন সেনাবাহিনীর একজন পাঁচ তারকাবিশিষ্ট জেনারেল ছিলেন। ইউরোপে মিত্র সেনাবাহিনীর ত্বরিৎ শক্তিবাহিনীর সর্বাধিনায়ক (Supreme Commander) হিসেবে দায়িত্ব পালন করেন। ১৯৫১ সালে তিনি নেটোর প্রথম সর্বাধিনায়ক নির্বাচিত হন। তিনি ১৯৫২ সালে রিপাবলিকান পার্টির মনোনীত প্রার্থী হিসেবে "সাম্যবাদ, কোরিয়া ও দুর্নীতি"-র বিরুদ্ধে প্রচারণা চালান এবং বিপুল ভোটে নির্বাচিত হন। ঠান্ডা যুদ্ধে সোভিয়েত প্রজাতন্ত্রের উপর চাপ বৃদ্ধি করা ও কেন্দ্রীয় সরকারের বাজেট ঘাটতি কমানো ছিল তার প্রশাসনের মূল দুই লক্ষ্য।
জন ফিট্‌জেরাল্ড কেনেডি
জন ফিট্‌জেরাল্ড কেনেডি বা জন এফ. কেনেডি (ইংরেজি: John Fitzgerald Kennedy, বা John F. Kennedy) (মে ২৯, ১৯১৭ – নভেম্বর ২২, ১৯৬৩) মার্কিন যুক্তরাষ্ট্রের ৩৫তম রাষ্ট্রপতি। তিনি JFK নামেও পরিচিত। তিনি ১৯৬১ সাল থেকে ১৯৬৩ সালে নিহত হওয়ার আগে পর্যন্ত রাষ্ট্রপতির দায়িত্ব পালন করেন।
দিতীয় বিশ্বযুদ্ধের সময় তিনি দক্ষিণ প্রশান্ত মহাসাগরে Motor Torpedo Boat PT-109 এর কমান্ডার হিসেবে দায়িত্ব পালন করেন। এরপর তার পিতা, জোসেফ পি. কেনেডি, সিনিয়র, এর উৎসাহ আর সহযোগিতায় তিনি রাজনীতিতে আসেন এবং U.S. House of Representatives এর Massachusetts's 11th congressional district এ ১৯৪৭ থেকে ১৯৫৩ পর্যন্ত ডেমক্রেটদের প্রতিনিধিত্ব করেন। পরবর্তিতে তিনি সিনেটে ১৯৫৩ থেকে ১৯৬০ পর্যন্ত ডেমক্রেটদের প্রতিনিধিত্ব করেন। ১৯৬০ সালের মার্কিন প্রেসিডেন্ট নির্বাচনে তিনি তৎকালিন উপ-রাষ্ট্রপতি এবং রিপাবলিকান প্রাথী রিচার্ড নিক্সনকে পরাজিত করেন। তিনি থিওডর রুজভেল্ডের পর আমেরিকার দিতীয় কনিষ্টতম রাষ্ট্রপতি, বিংশ শতাব্দীতে জন্ম নেয়া প্রথম রাষ্ট্রপতি, এবং সর্বকনিষ্ট নির্বাচিত রাষ্ট্রপতি। কেনেডি প্রথম ও একমাত্র ক্যাথলিক এবং প্রথম আইরিশ আমেরিকান রাষ্ট্রপতি। কেনেডি একমাত্র আমেরিকান রাষ্ট্রপতি যিনি পুলিৎজার পুরস্কার জিতেছেন।
১৯৬৩ সালের ২২ নভেম্বর কেনেডি আততায়ীর গুলিতে নিহত হন। লি হার্ভি অসওয়াল্ডকে এই ঘটনার জন্য অভি্যুক্ত করা হয়। কিন্তু তার বিচার হয়নি কারণ দুইদিন পরেই জ্যাক রুবি নামক একজনের গুলিতে হার্ভি নিহত হয়। এফবিআই, ওয়ারেন কমিশন এবং হাউস সিলেক্ট কমিটি তদন্ত অনুসারে অসওয়াল্ডই ছিল কেনেডির আততায়ী।
জন এফ কেনেডি ১৯১৭ সালের ২৯মে মার্কিন যুক্তরাষ্ট্রের বিখ্যাত শহর ম্যাসাচুসেট্স এর ব্রুকলীনের এক বিখ্যাত ক্যাথলিক পরিবারে জন্মগ্রহণ করেন। তার পিতা জোসেফ পেটরিক কেনেডি একজন আলু ব্যবসায়ী ছিলেন। পরে তিনি রাজনীতিতে যোগ দেন এবং রাষ্ট্রদূত হিসাবে ইউরোপের অনেক দেশে দায়িত্ব পালন করে। তার মা রোজ এলিজাবেথ ফিটজিরাল্ড কেনেডি একজন সমাজ কর্মী ছিলেন। তার পিতামহ আয়ারল্যান্ড থেকে আলুর ব্যবসা করতে যুক্তরাষ্ট্রে আসে।
জন এফ কেনেডি তার শৈশবের ১০ বছর কাটে ব্রুকলীনে। এডওয়ার্ড ডেমোশন স্কুলে প্রাথমিক শিক্ষা শুরু করেন।সাধারণ:
লিন্ডন বি. জনসন
লিন্ডন বি. জনসন (Lyndon B. Johnson)(আগস্ট ২৭, ১৯০৮ – জানুয়ারি ২২, ১৯৭৩) একজন মার্কিন রাজনীতিবিদ যিনি ১৯৬৩ সাল থেকে ১৯৬৯ সাল পর্যন্ত মার্কিন যুক্তরাষ্ট্রের ৩৬তম রাষ্ট্রপতি হিসেবে দায়িত্ব পালন করেন।
রিচার্ড নিক্সন
রিচার্ড নিক্সন (ইংরেজি: Richard Nixon "রিচার্ড্‌ নিক্সন্‌") (জন্ম: ৯ জানুয়ারি, ১৯১৩ – মৃত্যু: ২২ এপ্রিল, ১৯৯৪) মার্কিন যুক্তরাষ্ট্রের ৩৭তম রাষ্ট্রপতি। তিনি ১৯৬৯ থেকে ১৯৭৪ সাল পর্যন্ত প্রেসিডেন্ট হিসেবে দায়িত্ব পালন করেন। এর আগে তিনি রিপাবলিকান ইউএসের সিনেটর হিসেবে এবং ১৯৫৩ সাল থেকে ১৯৬১ সাল পর্যন্ত ভাইস প্রেসিডেন্ট হিসেবে দায়িত্ব পালন করেন।
রিচার্ড নিক্সনের জন্ম ক্যালিফোর্নিয়ায়। তিনি ১৯৭৪ সালে উইথির কলেজ থেকে এবং ১৯৩৪ সালে ডিউক ইউনিভার্সিটি স্কুল অব ল থেকে ১৯৩৭ সালে স্নাতক সম্পন্ন করেন।
জিমি কার্টার
জিমি কার্টার (; জন্ম: অক্টোবর ১, ১৯২৪) হচ্ছেন একজন আমেরিকান রাজনীতিবিদ, লেখক এবং ডেমোক্রেটিক পার্টির সদস্য; যিনি ১৯৭৭ থেকে ১৯৮১ সাল মার্কিন যুক্তরাষ্ট্রের ৩৯তম রাষ্ট্রপতির দায়িত্ব পাল্পন করেন। তিনি ২০০২ সালে শান্তিতে নোবেল পুরস্কার লাভ করেছেন।
প্রথম জীবনে জিমি কার্টার ছিলেন একজন চীনাবাদাম বিক্রেতা । তিনি তাঁর বাড়িতে চিনাবাদামের চাষ করতেন ।
পরবর্তী জীবনে রাজনীতিতে প্রবেশ করেন এবং যুক্তরাষ্ট্রের ৩৯তম রাষ্ট্রপতি হন ।
জেরাল্ড ফোর্ড
জেরাল্ড ফোর্ড (পুরোনামঃ জেরাল্ড রুডলফ ফোর্ড)(ইংরেজিঃ Gerald Rudolph Ford)(জন্ম জুলাই ১৪, ১৯১৩- ডিসেম্বর ২৭, ২০০৬) মার্কিন যুক্তরাষ্ট্রের ৩৮তম রাষ্ট্রপতি। তিনি মার্কিন যুক্তরাষ্ট্রের সংবিধানের ২৫ তম সংশোধনীর অধীনে উপ-রাষ্ট্রপতির পদ লাভ কারী প্রথম ব্যক্তি, এবং এখন পর্যন্ত মার্কিন যুক্তরাষ্ট্রের ইতিহাসে একমাত্র রাষ্ট্রপতি যিনি রাষ্ট্রপতি বা উপরাষ্ট্রপতি - কোন পদেই নির্বাচিত হন নাই।তিনি ৪০তম উপ-রাষ্ট্রপতি হিসেবে দায়িত্ব পালন করেন।ঠান্ডা যুদ্ধের সময় হেলসিঙ্কি চুক্তির স্বাক্ষরের জন্য তিনি বিখ্যাত। 
২০০৬ সালের ২৭ ডিসেম্বর জেরাল্ড ফোর্ড মৃত্যবরণ করেন।
রোনাল্ড রেগন
রনাল্ড রেগান (ইংরেজি: Ronald Reagan "রনাল্ড্‌ রেগান্‌") (ফেব্রুয়ারি ৬, ১৯১১ – জুন ৫, ২০০৪) মার্কিন যুক্তরাষ্ট্রের ৪০তম রাষ্ট্রপতি।
জর্জ হারবার্ট ওয়াকার বুশ
জর্জ হারবার্ট ওয়াকার বুশ (ইংরেজি: George Herbert Walker Bush), সংক্ষেপে জর্জ এইচ. ডব্লিউ. বুশ (George H. W. Bush, ১২ জুন, ১৯২৪ - ৩০ নভেম্বর ২০১৮) ছিলেন মার্কিন যুক্তরাষ্ট্রের ৪১তম রাষ্ট্রপতি।
তিনি বৈদেশিক নীতির ক্ষেত্রে দক্ষ একজন কূটনীতিক ছিলেন । স্নায়ু যুদ্ধের শেষ দিকে জাতীয় নিরাপত্তা উপদেষ্টা ব্রেন্ট স্কুক্রফ্ট ও পররাষ্ট্রমন্ত্রী জেমস বেকারকে সঙ্গে নিয়ে যুক্তরাষ্ট্রের স্বার্থ রক্ষা করেছিলেন তিনি। যেখানে সোভিয়েত ইউনিয়ন ভেঙ্গে টুকরো টুকরো হয়ে যায়।
জর্জ এইচ. ডব্লিউ. বুশ ১৯৮৯ সাল থেকে ১৯৯৩ সাল পর্যন্ত মার্কিন প্রেসিডেন্টের দায়িত্ব পালন করেন। দ্বিতীয় মেয়াদে জন্য নির্বাচনে তিনি ডেমক্রেটিক প্রার্থী বিল ক্লিনটনের কাছে হেরে যান। পরে তার ছেলে জর্জ ডব্লিউ বুশ ২০০১ সাল থেকে দুই দফায় যুক্তরাষ্ট্রের প্রেসিডেন্ট ছিলেন। যুক্তরাষ্ট্রের সাবেক প্রেসিডেন্টদের মধ্যে তিনিই একমাত্র যিনি নিজের দুই ছেলেকেও প্রেসিডেন্ট হতে দেখেছেন।
জর্জ হারবার্ট ওয়াকার বুশ ১৯২৪ সালের ১২ জুন ম্যাসাচুসেটসের মিল্টনে বিত্তশালী পরিবারে জন্ম গ্রহণ করেন । স্কুলে লেখাপড়ার শুরুর পর কলেজ শেষ করার পূর্বেই ১৮ বছর বয়সে যুক্তরাষ্ট্রের নৌবাহিনীতে যোগ দিয়েছিলে তিনি।
আন্দোনি জুবিজারেতা
আন্দোনি জুবিজারেতা (Andoni Zubizarreta) (অক্টোবর ২৩, ১৯৬১) স্পেনের প্রাক্তন ফুটবল খেলোয়াড়। তিনি বহু বছর(১৯৮৫-১৯৯৮) স্পেনের জাতীয় দলের গোলরক্ষক ছিলেন।
এমিলিও বুত্রাগেনিয়ো
এমিলিও বুত্রাগেনিয়ো (Emilio Butragueño) (জন্ম জুলাই ২২, ১৯৬৩, স্পেনের মাদ্রিদ শহরে) প্রখ্যাত স্পেনীয় ফুটবল খেলোয়াড়। আশি ও নব্বইয়ের দশকে তিনি রিয়েল মাদ্রিদ দলের ত্রাস সৃষ্টিকারী স্ট্রাইকার ছিলেন।
অন্তঃক্ষরা তন্ত্র
অন্তঃক্ষরাতন্ত্র () হচ্ছে রাসায়নিক বার্তাবহনের একটি অবস্থা, যা হরমোন তৈরীকারক গ্রন্থি দিয়ে গঠিত। মানবদেহে প্রধান অন্তঃক্ষরা গ্রন্থি হলো থাইরয়েড, এডারনাল গ্রন্থি। ভার্টিব্রাটায়, অবথ্যালামাস অন্তঃক্ষরাতন্ত্রে সকল কাজ নিয়ন্ত্রণ করে।
অক্সিটোসিন এবং অ্যান্টি ডাইইউরেটিক হরমোন পশ্চাৎ লোবে ক্ষরিত হয় না, শুধুই জমা থাকে।
অগ্ন্যাশয় একটি মিশ্র গ্রন্থি যা একই সাথে এনজাইম এবং হরমোন ক্ষরণ করে।
১৯৯৮ সালে এটি অন্তঃক্ষরা অঙ্গ হিসেবে চিহ্নিত হয়। skeletal muscle .
টনি ব্লেয়ার
অ্যান্থনি চার্লস লিন্টন ব্লেয়ার বা টোনি ব্লেয়ার (ইংরেজিতে: Anthony Charles Lynton Blair বা Tony Blair) (জন্ম: ৬ই মে, ১৯৫৩) ১৯৯৭ সাল হতে ২০০৭ পর্যন্ত তিনি যুক্তরাজ্যের প্রধানমন্ত্রীর দায়িত্ব পালন করেন। তিনি লেবার পার্টির নেতা। ২০০৭ সালের ২৭ জুন তিনি প্রধানমন্ত্রীর পদ থেকে স্বেচ্ছায় পদত্যাগ করে, তার সরকারের অর্থমন্ত্রী গর্ডন ব্রাউনের কাছে প্রধানমন্ত্রীর দায়িত্ব অর্পণ করেন।
জেমস ক্যালাহান
জেমস ক্যালাহান (James Callaghan) (মার্চ ২৭, ১৯১২ – মার্চ ২৬, ২০০৫) ১৯৭৬ থেকে ১৯৭৯ সাল পর্যন্ত যুক্তরাজ্যের প্রধানমন্ত্রী ছিলেন। তিনি লেবার পার্টির প্রাক্তন নেতা ছিলেন।
হ্যারল্ড উইলসন
হ্যারল্ড উইলসন () যুক্তরাজ্যের একজন প্রাক্তন প্রধানমন্ত্রী। তিনি দুই দফায় প্রধানমন্ত্রীর দায়িত্ব পালন করেন ১৯৬৪ থেকে ১৯৭০ সাল পর্যন্ত, এবং পুনরায় ১৯৭৪ থেকে ১৯৭৬ সাল পর্যন্ত। তিনি লেবার পার্টির নেতা ছিলেন।
এডওয়ার্ড হিথ
স্যার এডওয়ার্ড রিচার্ড জর্জ হিথ কেজি এমবিই (Edward Richard George Heath; ৯ জুলাই, ১৯১৬ – ১৭ জুলাই, ২০০৫) ছিলেন একজন ব্রিটিশ রাজনীতিবিদ। তিনি ১৯৭০ থেকে ১৯৭৪ সাল পর্যন্ত যুক্তরাজ্যের প্রধানমন্ত্রী ছিলেন। তিনি ১৯৬৫ থেকে ১৯৭৫ সাল পর্যন্ত কন্‌সারভেটিভ (রক্ষনশীল) পার্টির প্রাক্তন নেতা ছিলেন।
এডওয়ার্ড হিথ ১৯১৬ সালের ৯ই জুলাই কেন্টের ব্রডস্টেয়ারের ৫৪ আলবিয়ন রোডে জন্মগ্রহণ করেন। ছেলেবেলায় তার ডাকনাম ছিল টেডি। তার পিতা উইলিয়াম জর্জ হিথ (১৮৮৮-১৯৭৬) ছিলেন একজন কাঠমিস্ত্রী এবং মাতা এডিথ অ্যান হিথ (জন্ম: প্যান্টনি, ১৮৮৮-১৯৫১) ছিলেন একজন গৃহপরিচারিকা। পরবর্তীতে তার পিতা সফল ক্ষুদ্র ব্যবসায়ী ছিলেন। হিথ র‍্যামসগেটের চ্যাটাম হাউজ গ্রামার স্কুলে পড়াশুনা করেন। ১৯৩৫ সালে কাউন্টি বৃত্তি পেয়ে তিনি বালিওল কলেজে ভর্তি হন।
অ্যালেক ডগলাস-হোম
অ্যালেক ডগ্‌লাস-হোম (জুলাই ২, ১৯০৩ - অক্টোবর ৯, ১৯৯৫) যুক্তরাজ্যের প্রধানমন্ত্রী ছিলেন। ১৯৬৩ থেকে ১৯৬৪ সাল পর্যন্ত যুক্তরাজ্যের প্রধানমন্ত্রীর দায়িত্ব পালন করেছেন। তিনি কন্‌সারভেটিভ (রক্ষনশীল) পার্টির প্রাক্তন নেতা ছিলেন।
হ্যারল্ড ম্যাকমিলান
মরিস হ্যারল্ড ম্যাকমিলান, স্টকটনের প্রথম আর্ল (, ১০ ফেব্রুয়ারি ১৮৯৪ - ২৯ ডিসেম্বর ১৯৮৬) ১৯৫৭ থেকে ১৯৬৩ সাল পর্যন্ত যুক্তরাজ্যের প্রধানমন্ত্রী ছিলেন। তিনি কন্‌সারভেটিভ (রক্ষনশীল) পার্টির প্রাক্তন নেতা ছিলেন।
ম্যাকমিলান প্রথম বিশ্বযুদ্ধ চলাকালীন গ্রেনাডিয়ার গার্ড হিসেবে দায়িত্ব পালন করেন। তিনি তিনবার আহত হন, এবং ১৯১৬ সালের সেপ্টেম্বরে সোমের যুদ্ধে সবচেয়ে মারাত্মকভাবে আহত হন। যুদ্ধের বাকি সময় তিনি সেনা নিয়ন্ত্রিত হাসপাতালে কাটান। তখন তিনি হাটতে পারতেন না ও ব্যাথায় জর্জরিত ছিলেন এবং জীবনের বাকি সময় আংশিক শারীরিক অক্ষমতার মধ্যে কাটান। যুদ্ধের পর ম্যাকমিলান তার পারিবারিক ব্যবসায় দেখাশুনায় যোগ দেন। পরে তিনি ১৯২৪ সালের সাধারণ নির্বাচনে স্টকটন-অন-টিসের হয়ে সংসদে প্রবেশ করেন। ১৯২৯ সালে তার ক্ষমতা হারানোর পর তিনি ১৯৩১ সালে পুনরায় ক্ষমতা লাভ করেন এবং স্টকটন-অন-টিসে উচ্চ মাত্রার বেকারত্ব প্রসঙ্গে কথা বলেন। দ্বিতীয় বিশ্বযুদ্ধ চলাকালে তিনি উচ্চ পদস্থ কর্মকর্তা ছিলেন এবং যুদ্ধকালীন প্রধানমন্ত্রী উইনস্টন চার্চিলের অধীনে আশ্রিত ছিলেন এবং পরে চার্চিলের পরবর্তী প্রধানমন্ত্রী এন্টোনি ইডেনের অধীনে পররাষ্ট্র সচিব ও এক্সচেকারের চ্যান্সেলর পদে দায়িত্ব পালন করেন। এডেন ১৯৫৭ সালে সুয়েজ সংকটকালে পদত্যাগ করলে তিনি তার স্থলাভিষিক্ত হন।
এন্টোনি ইডেন
এন্টোনি ইডেন (১২ জুন, ১৮৯৭ – ১৪ জানুয়ারি, ১৯৭৭), ১৯৫৫ থেকে ১৯৫৭ সাল পর্যন্ত যুক্তরাজ্যের প্রধানমন্ত্রী ছিলেন। তিনি কন্‌সারভেটিভ (রক্ষনশীল) পার্টির প্রাক্তন নেতা ছিলেন।
ক্লিমেন্ট এট্‌লি
ক্লিমেন্ট এট্‌লি (Clement Attlee) (জানুয়ারি ৩, ১৮৮৩ – অক্টোবর ৮, ১৯৬৭) ১৯৪৫ থেকে ১৯৫১ সাল পর্যন্ত যুক্তরাজ্যের প্রধানমন্ত্রী ছিলেন। তিনি লেবার পার্টির প্রাক্তন নেতা ছিলেন।
মার্কিন যুক্তরাষ্ট্রের রাষ্ট্রপতি
মার্কিন যুক্তরাষ্ট্রের রাষ্ট্রপতি হলেন দেশটির সরকার ও রাষ্ট্রের প্রধান। রাষ্ট্রতি সেদেশের ফেডারেল শাখাগুলোর নির্বাহী শাখাগুলোর প্রধান এবং তার দায়িত্ব হল সংবিধানের মাধ্যমে প্রদত্ত এবং কংগ্রেস কর্তৃক লিখিত রাষ্ট্রীয় আইনের যথাযথ প্রয়োগ করা। যুক্তরাষ্ট্রের সংবিধানের দ্বিতীয় ধারার মাধ্যমে রাষ্ট্রপতিকে সশস্ত্র বাহিনীর প্রধানের দায়িত্ব অর্পণ করা হয়েছে এবং তাকে দেয়া হয়েছে প্রভূত ক্ষমতা। শুধুমাত্র রাষ্ট্রপতির জন্য কিছু নির্দিষ্ট ক্ষমতা রয়েছে, যেমন, তিনি কংগ্রেসের উভয় কক্ষের ভোটে পাশ হয়ে আসা কোন বিল বা আইনেও ভেটো প্রয়োগ করতে পারেন। তিনি নিজের মত করে একটি উপদেষ্টা কেবিনেট তৈরি করতে পারেন এবং বিশেষ ক্ষমা ঘোষণা করতে পারেন। সিনেটের আস্থা ও উপদেশে তিনি বিভিন্ন চুক্তি সম্পাদন করতে পারেন, বিভিন্ন যুক্তরাষ্ট্রীয় দূত, বিচারক এবং এমনকি সুপ্রিম কোর্টের প্রধান বিচারপতি নিয়োগ দিতে পারেন। অবশ্য মার্কিন যুক্তরাষ্ট্রের সরকারের অন্যান্য কিছু কর্মকর্তার মত রাষ্ট্রপতিরও ক্ষমতাকেও কিছুটা সীমাবদ্ধ করা হয়েছে যাতে কোন একক ব্যক্তি নিরঙ্কুশ প্রভাব-প্রতিপত্তি অর্জন করতে না পারে।
রাষ্ট্রপতি পদে জন্মসূত্রে নাগরিক এবং অন্তত ১৪ বছর মার্কিন যুক্তরাষ্ট্রের নাগরিকেরাই নির্বাচিত হতে পারেন।এবং ৩৫ বছর বয়স্ক হতে হবে।
৪ বছর পর পর রাষ্ট্রপতি নির্বাচন হয়ে থাকে। একজন রাষ্ট্রপতি কেবল মাত্র দুইবার পূর্ণ মেয়াদের জন্য নির্বাচিত হতে পারেন। এছাড়া কোনো কারণে রাষ্ট্রপতির পদ খালি হলে সেই দায়িত্ব যিনি গ্রহণ করবেন, তিনি এই মেয়াদের ২ বছর এবং পরে সর্বোচ্চ ২ মেয়াদের জন্য, এভাবে সর্বমোট ১০ বছর ক্ষমতায় থাকতে পারেন।
দোমিনিক দ্য ভিলপ্যাঁ
দোমিনিক দ্য ভিলপ্যাঁ () (জন্ম ১৪ই নভেম্বর, ১৯৫৩) ২০০৫ সালের ৩১শে মে থেকে ১৭ই মে, ২০০৭ সাল পর্যন্ত ফ্রান্সের প্রধানমন্ত্রীর দায়িত্ব পালন করেছেন।
জঁ-পিয়ের রাফারাঁ
জঁ-পিয়ের রাফার‌্যাঁ () (জন্ম আগস্ট ৩, ১৯৪৮) ফ্রান্সের সাবেক প্রধানমন্ত্রী। তিনি ২০০২ থেকে ২০০৫ সাল পর্যন্ত ফ্রান্সের প্রধানমন্ত্রীত্ব করেছিলেন।
লিওনেল জস্প্যাঁ
লিওনেল জস্প্যাঁ () (জন্ম জুলাই ১২, ১৯৩৭) ১৯৯৭ থেকে ২০০২ সাল পর্যন্ত ফ্রান্সের প্রধানমন্ত্রী ছিলেন।
আল্যাঁ জুপে
আল্যাঁ জুপে () (জন্ম আগস্ট ১৫, ১৯৪৫) ফ্রান্সের প্রধানমন্ত্রী ছিলেন। তিনি ১৯৯৫ থেকে ১৯৯৭ সাল পর্যন্ত ফ্রান্সের প্রধানমন্ত্রীত্ব করেন।
এদুয়ার বালাদুর
এদুয়ার বালাদুর () (জন্ম মে ২, ১৯২৯) ফ্রান্সের সাবেক প্রধানমন্ত্রী। তিনি ১৯৯৩ থেকে ১৯৯৫ সাল পর্যন্ত ফ্রান্সের প্রধানমন্ত্রী ছিলেন।
বালাদুরের জন্ম তুরস্কের ইজমীরে। তাঁর পরিবার ছিলো আর্মেনীয় বংশোদ্ভুত, তবে দীর্ঘকাল ধরে ফ্রান্সের সাথে সম্পর্ক ছিলো তাঁদের। ১৯৩৫ সালে বালাদুরের পরিবার ফ্রান্সের মার্সেই শহরে চলে যায়। ১৯৫৭ সালে বালাদুর মারি-জোসেফ দেলাকোরকে বিয়ে করেন। তাঁদের ৪টি পুত্র সন্তান রয়েছে।
বালাদুরের রাজনৈতিক জীবন শুরু হয় ১৯৬৪ সালে যখন তিনি প্রধানমন্ত্রী জর্জ পম্পিদুর উপদেষ্টা হিসাবে কাজ শুরু করেন। পম্পিদু ১৯৬৯ সালে ফ্রান্সের রাষ্ট্রপতি নির্বাচিত হন। তখন বালাদুর প্রথমে রাষ্ট্রপতির আন্ডার-সেক্রেটারি জেনারেল বা উপ-প্রধান সচিব, এবং পরে ১৯৭৩ হতে সেক্রেটারি জেনারেল বা প্রধান সচিব হিসাবে কাজ করেন। ১৯৭৪ সালে জর্জ পম্পিদুর মৃত্যু অবধি বালাদুর এই পদে ছিলেন।
১৯৮০ সালে জাঁক শিরাকের সাথে তিনি আবার রাজনীতিতে ফেরত আসেন।
বক
আর্ডেইডি গোত্রের অন্তর্গত লম্বা পা বিশিষ্ট মিঠাপানির জলাশয় ও উপকূলীয় অঞ্চলে বসবাসকারী মৎস্যভোজী একদল জলচর পাখিকে বক বলা হয়। পৃথিবীতে স্বীকৃত মোট ৬৪ প্রজাতির বক রয়েছে। এসব বকের কিছু প্রজাতি আকৃতিভেদে বগলা ("Bittern") ও বগা ("Egret") নামে পরিচিত। "Botaurus" এবং "Ixobrychus" গণের সদস্যরা বগলা নামে পরিচিত আর বগাদের শরীরে সাদার প্রাধান্য বেশি। সারা বিশ্বে বিভিন্ন প্রজাতির বকের বিস্তৃতি থাকলেও নিরক্ষীয় ও ক্রান্তীয় অঞ্চলে এদের বিস্তৃতি সবচেয়ে বেশি। মরু ও মেরু অঞ্চলে বক অনুপস্থিত।
টুনটুনি
টুনটুনি আকারে ছোট পাখি। এদের যত চালাক পাখি ভাবা হয় আসলে তা নয়। এরা যেমন চালাক তেমন বোকা। টুনটুনি বিপদ দেখলেই চেঁচামেচি করে। ফলে সহজেই শত্রুর কবলে পড়ে।
টুনটুনির ইংরেজী নাম Common tailorbird অর্থাৎ দর্জি পাখি।
এরা গাছের পাতা ঠোঁট দিয়ে সেলাই করে বাসা বানায়।বৈজ্ঞানিক নাম--"Orthotommus sutoriu"
টুনটুনির বুক ও পেট সাদাটে। অনেকটা মাটির ঢিলার মত। ডানার উপরিভাগ জলপাই-লালচে। মাথা জলপাই-লালচে। চোখের মনি পাকা মরিচের মত।বুক সাদা পালকে ঢাকা। লেজ খাড়া, তাতে কালচে দাগ আছে। ঋতুভেদে পিঠ ও ডানার রঙ কিছুটা বদলায়।
টুনটুনি বিভিন্ন রকম খাবার খায়। এরা অনেক অপকারী পোকামাকড়,কীটপতঙ্গ খাদ্য হিসেবে খায়। তাছাড়াও ছোট কেঁচ, মৌমাছি, ফুলের মধু, রেশম মথ ইত্যাদি খাদ্য হিসেবে গ্রহন করে। ধান-পাট-গম পাতার পোকা, শুয়োপোকা ও তার ডিম, আম পাতার বিছা পোকা তাদের খাদ্য তালিকায় আছে।
টুনটুনির বাসা খুব বেশি উচুতে হয়না। সাধারনত এরা ৬-১০ সেমি উচ্চতায় বাসা বাধে। ছোট গুল্ম জাতীয় গাছ অথবা ঝোপঝাড় এদের প্রধান পছন্দ।শিম, লাউ, কাঠ বাদাম, সূর্যমূখী, ডুমুর, লেবু এগুলোর গাছে এরা বেশি বাসা বাধে। পুরুষ ও স্ত্রী পাখি মিলে বাসা তৈরী করে।
জেমস কুক
ক্যাপটেন জেমস কুক (অক্টোবর ২৭, ১৭২৮ - ফেব্রুয়ারি ১৪, ১৭৭৯) ছিলেন একজন ইংরেজ নাবিক। ইউরোপীয় অভিযাত্রীদের মধ্যে তিনি প্রথম অস্ট্রেলিয়া মহাদেশের পূর্ব উপকূলে পদার্পণ করেন। এছাড়া তিনি হাওয়াই দ্বীপপুঞ্জেও পদার্পণ করেন।
ক্যাপ্টেন জেমস কুক
ক্যাপ্টেন জেমস কুক অষ্টাদশ শতাব্দীর প্রধান ইংরেজ অভিযাত্রী, নাবিক ও মানচিত্রবিদ। প্রশান্ত মহাসাগর, নিউজিল্যান্ড ও অস্ট্রেলিয়া ভ্রমণ করে তিনি প্রশান্ত মহাসাগরীয় অঞ্চলের মানচিত্র তৈরি করেন, যা পশ্চিমাঞ্চলের ভৌগোলিক রহস্য উন্মোচন করে। জেমস কুকের জন্ম ১৭২৮ সালের ৭ নভেম্বর ইংল্যান্ডের ইয়র্কশায়ারের মিডলস ব্রোর কাছাকাছি এক ছোট গ্রামে। তাঁর বাবা ছিলেন খামারকর্মী। কয়লা বহনকারী একটি জাহাজে কুক জাহাজ চালানো শেখেন। ১৭৫৫ সালে  জেমস কুক ব্রিটিশ রয়েল নেভিতে যোগ দেন। ১৭৬৮ সালে তিনি প্রশান্ত মহাসাগরে একটি বৈজ্ঞানিক গবেষণাকাজের কমান্ডার নিযুক্ত হন। ১৭৬৮ থেকে ১৭৭১ সালে তিনি জাহাজে করে পৃথিবী প্রদক্ষিণ করেন এবং নিউজিল্যান্ড ও পূর্ব অস্ট্রেলীয় উপকূল অঞ্চল আবিষ্কার করেন। কুক তিন হাজার ২০০ কিলোমিটার অস্ট্রেলীয় উপকূল জরিপ করে অস্ট্রেলিয়া ও নিউগিনির মধ্যবর্তী জলপথের অস্তিত্ব সম্পর্কে নিশ্চিত হন। তিনিই প্রথম নিউজিল্যান্ড উপকূলের ম্যাপ তৈরি করেন। ১৭৭২ থেকে ১৭৭৫ সালে তিনি ‘রিজলিউশন’ ও ‘অ্যাডভেঞ্চার’ নামের দুটি জাহাজ নিয়ে দক্ষিণ প্রশান্ত মহাসাগর ও নিউ হেব্রাইডিস ভ্রমণ করে নিউ ক্যালেডোনিয়া ও নরফোক আবিষ্কার করেন। সেই অভিযানে তিনি প্রশান্ত মহাসাগরের নাতিশীতোষ্ণ অঞ্চলে অ্যান্টার্কটিকা মহাদেশের অবস্থান সম্পর্কেও ধারণা লাভ করেন। ১৭৭৮ সালে ক্রিসমাস ও হাওয়াই দ্বীপ আবিষ্কার করেন তিনি। কুকই সমুদ্রযাত্রায় প্রথম বিজ্ঞানসম্মত পদ্ধতি প্রয়োগ ও উন্নত প্রযুক্তি ব্যবহার করেন। জাহাজে যাত্রীদের স্কার্ভি রোগ প্রতিরোধে তিনি কার্যকর স্বাস্থ্যবিধি তৈরি করতে সক্ষম হয়েছিলেন। ১৭৭৯ সালের ১৪ ফেব্রুয়ারি হাওয়াই দ্বীপে তাঁর মৃত্যু হয়।
এডগার অ্যালান পো
এডগার অ্যালান পো (ইংরেজি Edgar Allan Poe, জানুয়ারি ১৯, ১৮‌০৯ - অক্টোবর ৭, ১৮৪৯) একজন মার্কিন কবি, ছোট গল্পকার, সম্পাদক, সমালোচক এবং যুক্তরাষ্ট্রের রোমান্স আন্দোলনের অন্যতম নেতা ছিলেন। বৈচিত্র্যময় জীবনের অধিকারী এই প্রতিভাবান সাহিত্যিকের সারা জীবন কাটের নানা রকম যন্ত্রণা, আর্থিক দৈন্যদশা ও মানসিক অস্থিরতার মধ্যে। বিশ বছর বয়স হবার আগেই তিনি লেখালেখি শুরু করেন এবং তখনই তাঁর কিছু কিছু রচনা প্রকাশিত হয়। ১৮৪৯ সালে পো রহস্যজনক পরিস্থিতিতে মৃত্যুমুখে পতিত হন। জীবদ্দশায় এক দিকে তিনি অসংযমী জীবন যাপন করেছেন, জুয়ো খেলেছেন, অসুস্থ হয়েছেন, মাদক দ্রব্য সেবন করেছেন। মৃত্যুর এক বছর পূর্বে ঘুমের বড়ি খেয়ে এক বার আত্নহত্যারও প্রয়াস পান। অন্য দিকে এত সবের মধ্যেও কয়েকটি গভীর আবেদনময় কবিতা ও ব্যতিক্রমধর্মী ছোটগল্প রচনা করে শুধু মার্কিন সাহিত্যভুবনে নয়, বিশ্বসাহিত্যের অঙ্গনে নিজের জন্য একটি গৌরবমন্ডিত স্থায়ী আসন করে নিয়েছেন। তাঁর বিখ্যাত কবিতাগুলির মধ্যে রয়েছে ‘হেলেনের প্রতি’, ‘স্বপ্ন’, ‘ইস্রাফিল’, ‘দাঁড়কাক’, ‘অ্যানাবেল লী’ প্রভৃতি। ‘দ্য রেভেন’ বা ‘দাঁড়কাক’ কবিতাটি রোম্যান্টিকতা, মোহন সুরেলা ছন্দোময়তা ও তার রহস্যময় পরিমণ্ডলের জন্য বিশ্বের অন্যতম শ্রেষ্ঠ কবিতারূপে স্বীকৃতি লাভ করেছে।"
পো তাঁর বেশ কয়েকটি ছোটগল্পে উল্লেখযোগ্য নৈপুণ্যের সঙ্গে রহস্যময়, ভুতুড়ে, মৃত্যুর গন্ধমাখা, খুনখারাবি ভরা, আতঙ্কতাড়িত পরিবেশ সৃষ্টি করেছেন। গোয়েন্দা-গল্পের ক্ষেত্রেও তাঁর অবদান স্মরণীয়। উপরি-উক্ত ধারার রচনার মধ্যে ‘আমন্তিলাডোর পিপা’, ‘কালো বিড়াল’, ‘রু মর্গের হত্যাকাণ্ড’ এবং ‘চুরি যাওয়া চিঠি’ তাঁকে আন্তর্জাতিক খ্যাতি এনে দিয়েছে। পো-র উচ্চমানের রচনাশৈলী এবং প্রতীকবাদী দৃষ্টিভঙ্গি পরবর্তী কালের অনেক শ্রেষ্ঠ সাহিত্যিক কর্তৃক উচ্চ প্রশংসিত হয়েছে। এঁদের মধ্যে বিশেষভাবে উল্লেখযোগ্য হলেন আইরিশ কবি ডব্লিউ. বি. ইয়েট্স্ ও ফরাসি কথাসাহিত্যিক মোপাসাঁ এবং কবি শার্ল বোদ্ল্যার ও অল ভালেরি। আজও পো-র সাহিত্যকর্ম সাধারণ পাঠক ও বিদগ্ধ সমালোচক সবার কাছে সমাদৃত হচ্ছে।
জর্জ বার্নার্ড শ'
জর্জ বার্নার্ড শ' () (জুলাই ২৬, ১৮৫৬ - নভেম্বর ২, ১৯৫০) ছিলেন একজন আইরিশ নাট্যকার এবং লন্ডন স্কুল অফ ইকোনোমিক্সের সহ-প্রতিষ্ঠাতা। যদিও তার লাভজনক লেখালেখির শুরু সঙ্গীত সাংবাদিকতা ও সাহিত্য সমালোচনা। কিন্তু তার প্রতিভার সম্পূর্ণ বিকাশ ঘটে নাটকে, তিনি ৬০-এর অধিক নাটক রচনা করেছেন। এছাড়াও বার্নাড 'শ ছিলেন একাধারে প্রাবন্ধিক, উপন্যাসিক এবং ছোট গল্পকার। জর্জ বার্নার্ড শ'র একটি মহৎ গুণ ছিল, আর তা হলো সামাজিক বিভিন্ন ধরনের সমস্যাগুলো হাস্যরসের ছদ্মাবরণে তিনি অত্যন্ত দক্ষ শিল্পীর হাতে ফুটিয়ে তুলতে পারতেন। শিক্ষা, বিয়ে, ধর্ম, সরকার, স্বাস্থ্যসেবা এবং শ্রেণী-সুবিধাই ছিল জর্জ বার্নার্ড শ'র লেখার বিষয়বস্তু। অধিকাংশ লেখাতেই শ্রমজীবী মানুষের শোষণের বিপক্ষে তার অবস্থান ছিল সুস্পষ্ট। একজন কট্টর সমাজতান্ত্রিক হিসেবে ফ্যাবিয়ান সোসাইটির পক্ষে জর্জ বার্নার্ড শ' অনেক বক্তৃতা দেন ও পুস্তিকা রচনা করেন। তিনি ১৯২৫ সালে সাহিত্যে নোবেল পুরস্কার পান।১৯৫০ সালের ২ নভেম্বর ইংল্যান্ডের হার্টফোর্ডশায়ারে পরলোকগমন করেন।
মেথোডিস্ট চার্চ পরিচালিত ডাবলিনের একটি গ্রামার স্কুলে তার পড়াশোনা। ডাবলিন ইংলিশ সায়েন্টিফিক অ্যান্ড কমার্শিয়াল ডে স্কুলে তার প্রাতিষ্ঠানিক পড়ার সমাপ্তি ঘটে। ১৮৬৫ থেকে ১৮৭১ এর মাঝে শ চারটি স্কুলে পড়াশোনা করেন এবং এর প্রত্যেকটিই তাকে প্রাতিষ্ঠানিক শিক্ষার প্রতি বিরুপ করে তোলে। পরবর্তীতে তিনি তার লেখায় স্কুলকে কারাগার এবং স্কুল শিক্ষককে কারাপরিদর্শক হিসেবে উপস্থাপনা করেছেন।
তিনি তার জীবনে ৬০ এরও বেশি নাটক লেখেন যা তাকে বিশ্বের সবচেয়ে প্রতিভাবান নাট্যকারের খ্যাতি এনে দেয়। তার নাটকগুলো বিশ্বের বিভিন্ন ভাষায় অনূদিত হয়েছে।
পিটার ক্রাউচ
পিটার ক্রাউচ (ইংরেজি: Peter Crouch "পীট্‌র্‌ ক্র্যাউচ্‌") ইংরেজ ফুটবল খেলোয়াড়। তিনি ৬ ফুট ৭ ইঞ্চি লম্বা। বর্তমানে স্টোক সিটি দলে স্ট্রাইকার হিসেবে খেলছেন। ২০০৬ এবং ২০১০ সালের বিশ্বকাপে ইংল্যান্ড দলের হয়ে প্রতিনিধিত্ব করেছেন। এছাড়া ২০০৫-২০১০ সালের মধ্যে তিনি দেশের হয়ে ৪২ ম্যাচে ২২ গোলও করেছেন।
এদিত ক্রেসোঁ
এদিত ক্রেসোঁ ()(জন্ম জানুয়ারি ২৭, ১৯৩৪) ফ্রান্সের প্রধানমন্ত্রী ছিলেন। তিনি ১৯৯১ থেকে ১৯৯২ সাল পর্যন্ত ফ্রান্সের প্রধানমন্ত্রীত্ব করেন।
পিয়ের‌ বেরেগোভোয়া
পিয়ের‌ বেরেগোভোয়া () (ডিসেম্বর ২৩, ১৯২৫ – মে ১, ১৯৯৩) ফ্রান্সের প্রধানমন্ত্রী ছিলেন। তিনি ১৯৯২ থেকে ১৯৯৩ সাল পর্যন্ত ফ্রান্সের প্রধানমন্ত্রীত্ব করেন।
রোমানো প্রোদি
রোমানো প্রোদি (জন্ম আগস্ট ৯, ১৯৩৯) ইতালীয়অর্থনীতিবিদ,রাজনীতিবিদ। ইতিপূর্বে ১৯৯৬ থেকে ১৯৯৮ সাল পর্যন্ত ইতালির প্রধানমন্ত্রী ছিলেন। ২০০৬ সালের মে মাস থেকে আবার দ্বিতীয় দফায় প্রধানমন্ত্রীর দায়িত্ব পালন করছেন।সে ইউরোপীয় ইউনিয়নের দশম প্রেসিডেন্ট ছিলেন।১৯৯৯ থেকে ২০০৪।
তিনি ১৪ ই অক্টোবর ২০০৭ সালে নবগঠিত ডেমোক্রটিক পার্টির হয়ে প্রথম প্রেসিডেন্ট নির্বাচিত হন।
মার্লোন ব্রান্ডো
মার্লোন ব্রান্ডো জুনিয়র (এপ্রিল ৩, ১৯২৪ - জুলাই ১, ২০০৪) অস্কার পুরস্কার বিজয়ী মার্কিন চলচ্চিত্র অভিনেতা ছিলেন। তাঁর অভিনীত বিখ্যাত চলচ্চিত্র সমূহের মধ্যে রয়েছে গডফাদার , এ স্ট্রিটকার নেইম্‌ড ডিজায়ার, অন দি ওয়াটারফ্রন্ট, মিউটিনি অন দা বাউন্টি, অ্যাপোক্যালিপ্‌স নাউ, প্রভৃতি।
সিলভিও বেরলুসকোনি
সিলভিও বের্লুস্কোনি (; জন্ম: ২৯শে সেপ্টেম্বর, ১৯৩৬) একজন ইতালীয় রাজনীতিবিদ, শিল্প উদ্যোক্তা এবং মিডিয়া মালিক। ২০০৮ থেকে ২০১১ পর্যন্ত তিনি ইতালির প্রধানমন্ত্রী পদে আসীন ছিলেন। এর আগেও দুই দুইবার তিনি ইতালির প্রধানমন্ত্রীর দায়িত্ব পালন করেছেন।
সংসদে সংখ্যাগরিষ্ঠতা হারানোর পর আনুষ্ঠানিকভাবে প্রধানমন্ত্রীত্ব থেকে ১৬ নভেম্বর, ২০১১ সালে পদত্যাগ করেন। এর প্রধান কারণ ছিল ক্রমবর্ধমান অর্থনৈতিক সঙ্কট মোকাবেলায় ব্যর্থতা যা ইউরোপীয় ঋণ সঙ্কটের সাথে সংশ্লিষ্ট। গণমাধ্যমের প্রতিবেদনে জানা যায়, তিনি দলীয় প্রধান হিসেবে ২০১৩ সালের নির্বাচনে অংশ নিবেন ও পুণরায় প্রধানমন্ত্রীরূপে ইতালীর সরকার প্রধান হবেন।
২৬ অক্টোবর, ২০১২ সালে বের্লুস্কোনি ইতালির মিলানের একটি আদালতে কর ফাঁকিজনিত কারণে চার বছরের জন্য কারাদণ্ডে দণ্ডিত হয়েছেন।
জুলিয়ানো আমাতো
জুলিয়ানো আমাতো ওএমআরআই (; জন্ম ১৩ই মে ১৯৩৮) ইতালীয় রাজনীতিবিদ। তিনি ১৯৯২ থেকে ১৯৯৩ সাল পর্যন্ত এবং ২০০০ থেকে ২০০১ সাল পর্যন্ত দুইবার ইতালির প্রধানমন্ত্রী ছিলেন। পরবর্তীতে তিনি ইউরোপীয় ইউনিয়নের সংবিধান প্রণয়নকারী সংস্থা কনভেনশন অন দ্য ফিউচার অব ইউরোপের সহ-সভাপতি ছিলেন এবং আমাতো গ্রুপের প্রধানের দায়িত্ব পালন করেন। তাঁকে প্রায়শই "দত্তর সত্তিল" (ডক্টর সাবটিলিস") নামে ডাকা হয়। ২০০৬ থেকে ২০০৮ সাল পর্যন্ত তিনি রোমানো প্রোদি সরকারের স্বরাষ্ট্রমন্ত্রী ছিলেন। ২০১৩ সালের ১২ সেপ্টেম্বর রাষ্ট্রপতি জোর্জিও নাপোলিতানো তাঁকে ইতালির সাংবিধানিক আদালতের বিচারক পদে নিয়োগ দেন।
লামবের্তো দিনি
লামবের্তো দিনি (জন্ম মার্চ ১, ১৯৩১), ইতালীয় রাজনীতিবিদ। ১৯৯৫ থেকে ১৯৯৬ সাল পর্যন্ত তিনি ইতালির প্রধানমন্ত্রী ছিলেন।
কার্লো আদজেলিও চাম্পি
কার্লো আদজেলিও চাম্পি (; ৯ ডিসেম্বর, ১৯২০ - ১৬ সেপ্টেম্বর, ২০১৬) ইতালীয় রাজনীতিবিদ। ১৯৯৩ থেকে ১৯৯৪ সাল পর্যন্ত তিনি ইতালির প্রধানমন্ত্রী ছিলেন এবং ১৯৯৯ থেকে ২০০৬ সাল পর্যন্ত ইতালির রাষ্ট্রপতি ছিলেন।
আমিন্‌তোরে ফান্‌ফানি
আমিন্‌তোরে ফান্‌ফানি (; ৬ ফেব্রুয়ারি ১৯০৮ - ২০ নভেম্বর ১৯৯৯) হলেন একজন ইতালীয় রাজনীতিবিদ। তিনি ৫ বার ইতালির প্রধানমন্ত্রীর দায়িত্ব পালন করেন।
ফ্রাঙ্ক রিবেরি
ফ্রাঙ্ক বিলাল রিবেরি (Franck Bilal Ribéry) (এপ্রিল ১, ১৯৮৩) একজন ফরাসি ফুটবল খেলোয়াড়। তিনি বায়ার্ন মিউনিখ দলে আক্রমণাত্মক ভূমিকায় খেলে থাকেন। ২০০৬ সালের ফিফা বিশ্বকাপে তিনি ফ্রান্সের প্রতিনিধিত্ব করেন।
ফ্রাঙ্ক রিবেরির দুই বছর বয়সে গুরুতর সড়ক দুর্ঘটনায় পতিত হন। এর পর থেকে তার মুখে অনেক ক্ষতচিহ্ন থেকে যায়।
রিবেরির স্ত্রী ওয়াহিবা মরোক্কোর বংশোদ্ভুত। রিবেরি ইসলাম ধর্মে ধর্মান্তরিত হয়েছেন। তাঁদের একটি কন্যা সন্তান হিজিয়া (Hizya) রয়েছে।
ব্রায়ান লারা
ব্রায়ান লারা ওয়েস্ট ইন্ডিজ দলের বিখ্যাত ক্রিকেট খেলোয়াড়। সর্বকালের সেরা ব্যাটস্‌ম্যানদের অন্যতম বলে তিনি স্বীকৃত। টেস্ট ক্রিকেট ও প্রথম শ্রেণীর ক্রিকেট, উভযটি়তেই এক ইনিংসে সর্বোচ্চ ব্যক্তিগত রানের বিশ্বরেকর্ড তার। টেস্ট ক্রিকেটের ইতিহাসে প্রথম ব্যক্তি যিনি এক ইনিংসে ৪০০ রান করেন। সব মিলিয়ে টেস্টে ১১০০০ এর উপরে রান করেছেন। এটিও একটি রেকর্ড।
ভিনসেন্ট ভ্যান গখ
ভিনসেন্ট উইলিয়াম ভ্যান গখ (; ৩০ মার্চ ১৮৫৩ ২৯ জুলাই ১৮৯০) একজন প্রধান পোস্ট-ইমপ্রেশনিজ্‌মবাদী ওলন্দাজ চিত্রশিল্পী। রুক্ষ সৌন্দর্যের এবং আবেগময় সততার প্রকাশ, সপ্রতিভ রং এর ব্যবহারের কারণে তাঁর কাজ বিখ্যাত ছিল যা বিংশ শতাব্দীর শিল্পকলায় সুদূরপ্রসারি প্রভাব রেখেছিলো। তিনি ছোট বয়স থেকেই আঁকাআঁকি শুরু করেন। কিন্তু মধ্য বিশের পরে তিনি চিত্রকর্ম আঁকা শুরু করেন অসংখ্য বিখ্যাত চিত্রকর্ম তাঁর জীবনের শেষ দুই বছরে আঁকা। প্রতিকৃতি, প্রাকৃতিক দৃশ্য, সূর্যমুখী ফুল, গমের ক্ষেত ইত্যাদি তাঁর আঁকার বিষয়বস্তুর মধ্যে ছিল। মাত্র এক দশকে তিনি ২,১০০-এর বেশি চিত্রকর্ম আঁকেন, যার মাঝে ৮৬০টি তৈলচিত্র এবং ১,৩০০-এর বেশি জল রং, অঙ্কন, নকশা এবং চিত্র ছিলো। দীর্ঘ বিষন্নতা ও মানসিক অসুস্থতার ফলে তিনি মাত্র ৩৭ বছর বয়সে আত্মহত্যা করেন।
১৩ মার্চ ১৮৫৩ সালে নেদারল্যান্ডের বেরাইড শহরের কাছে গ্রুট জুন্ডার্থ নামে একটি ছোট গ্রামেরে একটি উচ্চ মধ্যবিত্ত পরিবারে তিনি জন্ম গ্রহণ করেন। জন্মের পর পিতামহের নামে তার নাম করা করা হয়। সেই সময়ে পূর্বপুরুষদের নামের নবজাতকের নামকরনের প্রচলন ছিল। শৈশবে তিনি শান্ত স্বভাবের ছিলেন। ১৮৬০ সালে তিনি জুন্ডার্থ গ্রামের একটি স্কুলে ভর্তি হন। এই স্কুলে মাত্র একজন ক্যাথলিক শিক্ষক ২০০ জন ছাত্রকে লেখাপড়া করাতেন। ১৮৬১ সাল থেকে ১৮৬৪ সাল পর্যন্ত ভ্যান গখ ও তার বোন আন্না গৃহশিক্ষকের কাছে পড়াশুনা করেন। ১৮৬১ সালের ১ অক্টোবর তিনি বাড়ি থেকে ২০ মাইল দূরের জেভেনবার্গেনের একটি আবাসিক স্কুলে ভর্তি হন। ১৫ সেপ্টেম্বর ১৮৬৬ সালে তিনি টিলবার্গের মিডল স্কুরে ভর্তি হন। তৎকালীন এক সফল চিত্রকর Constantijn C. Huysmans এর কাছে কিছুদিন চিত্রকলা বিষয়ক শিক্ষা গ্রহন করেন। ভ্যান গখ খুব ছোটবেলা থেকেই চিত্রকলা বিষয়ে খুব আগ্রহী ছিলেন। গখ শিল্পকলার ব্যবসার সাথে জড়িত ছিলেন। তিনি হেগ, লন্ডন ও প্যারিসে ভ্রমণ করেন এবং পরে তিনি ইংল্যান্ডের আইসওর্থ ও রামসগেটে পড়ান। তিনি এই বয়সে অত্যন্ত ধার্মিক ছিলেন এবং একজন যাজক হতে চেয়েছিলেন। ১৮৭৯ সাল থেকে তিনি বেলজিয়ামের একটি খনির অঞ্চলে একজন ধর্মপ্রচারক হিসেবে কাজ করেন যেখানে তিনি স্থানীয় সম্প্রদায়ের মানুষের স্কেচ করতে শুরু করেন। ১৮৮৫ সালে তিনি তাঁর প্রথম প্রধান কাজ "আলু খাদক" আঁকেন। তাঁর তখনকার কাজগুলো প্রধানত গুরুগম্ভীর ছিলো এবং কোনো প্রগাঢ় রঙের চিহ্ন ছিলো না যা তাঁর পরবর্তী কাজগুলো থেকে আলাদা।
১৮৮৬ সালের মার্চে, তিনি প্যারিসে আসেন এবং ফরাসি ইমপ্রেশনিজ্‌মবাদীদের আবিষ্কার করেন। পরবর্তীতে, তিনি দক্ষিণ ফ্রান্সে যান এবং তিনি সেখানকার প্রবল সূর্যরশ্মির দ্বারা প্রভাবিত হন। তাঁর আঁকা ছবিগুলোতে উজ্জ্বল রঙ বৃদ্ধি পায় এবং তিনি এক অনন্য এবং অত্যন্ত স্বীকৃত শৈলী বিকশিত করেন যা ১৮৮৮ সালে আর্লেসে থাকার সময় তিনি সম্পূর্ণরূপে উপলব্ধি করেন।
বর্তমানে তাঁর শিল্পকর্ম নিলাম করা হলে অতি উচ্চমূল্য পাওয়া যায়। তাঁর আঁকা বেশ কিছু ছবি পৃথিবীর সবচেয়ে দামী শিল্পকর্মগুলোর মধ্যে গন্য করা হয়।
১৮৯০র নভেম্বরে পল গোগাঁ সাথে ভ্যান গখের সাথে সাক্ষাতে আর্লেসে আসেন।তারপর তাঁরা দুজন একত্রে ছবি আঁকেন। গঁগ্যা "সূর্যমুখীর চিত্রকর: ভ্যান গখের প্রতিকৃতি" শিরোনামে একটি ছবি অঙ্কন করেন। ভ্যান গখ অন্যদিকে তাঁর "লাল আঙুরক্ষেত" ছবিটি অঙ্কন করেন।
কুৎসিত মুখাকৃতির ও জীবনের প্রতি প্রবল হতাশায় ভুগে ১৮৯০ সালের ২৯ জুলাই রিভলভার দিয়ে গুলি করে আত্মহত্যা করেন।
ভিভ রিচার্ডস
ভিভ রিচার্ডস ওয়েস্ট ইন্ডিজের বিখ্যাত ক্রিকেট খেলোয়াড়। সর্বকালের সেরা ব্যাটস্‌ম্যানদের অন্যতম বলে তিনি স্বীকৃত। তাঁর আমলে ত্রাস সৃষ্টিকারী ব্যাটস্‌ম্যান ছিলেন। ১৯৮৬ সালে ইংল্যান্ডের বিরুদ্ধে মাত্র ৫৬ বলে শত রান করেন যেটি বহুদিন টেস্ট ক্রিকেটে সবথেকে কম বলে শতরানের বিশ্ব রেকর্ড ছিল। ২০১৪ সালের নভেম্বর মাসে অস্ট্রেলিয়ার বিরুদ্ধে একই সংখ্যক বলে শতরান করে পাকিস্তানের মিসবা উল হক উনার বিশ্ব রেকর্ড স্পর্শ করেন। আরো পরে নিউজিল্যান্ডের ব্র্যান্ডন ম্যাককলাম ২০১৬ সালের ফেব্রুয়ারি মাসে অস্ট্রেলিয়ার বিরুদ্ধে মাত্র ৫৪ বলে শতরান করে নতুন বিশ্ব রেকর্ড গড়েন।
ক্লাইভ লয়েড
ক্লাইভ লয়েড ওয়েস্ট ইন্ডিজের বিখ্যাত ক্রিকেট খেলোয়াড়। সত্তুর ও আশির দশকের ওয়েস্ট ইন্ডিজ দলের দলনেতা ছিলেন। ১৯৭৫ এবং ১৯৭৯ সালে তার নেতৃত্বে ওয়েস্ট ইন্ডিজ পরপর দুবার বিশ্বকাপ জয় করে। বর্তমানে আইসিসি’র প্রতিনিধি হিসেবে আন্তর্জাতিক ম্যাচগুলোতে ম্যাচ রেফারির দায়িত্ব পালন করেন।
এছাড়াও ওয়েস্ট ইন্ডিজ ক্রিকেটের ইতিহাসে অন্যতম সফল স্পিন বোলার ল্যান্স গিবস সম্পর্কে তাঁর কাকাতো ভাই। তাঁর সাথেও একত্রে অনেকবার ওয়েস্ট ইন্ডিজের পক্ষে খেলেছেন তিনি।
রিচি রিচার্ডসন
রিচি রিচার্ডসন ওয়েস্ট ইন্ডিজের প্রাক্তন ক্রিকেট খেলোয়াড়। তার আমলের অন্যতম সেরা ব্যাটস্‌ম্যান ছিলেন। ভিভ রিচার্ডসের অবসর গ্রহণের পর তিনি ওয়েস্ট ইন্ডিজ দলের দলনেতা হিসেবে দায়িত্ব পালন করেন।
২১ সেপ্টেম্বর, ২০১৫ তারিখে আইসিসি কর্তৃক ম্যাচ রেফারিদের সেরা তালিকায় তাঁকে খেলা পরিচালনার জন্য অন্তর্ভুক্ত করা হয়। তিনি রোশন মহানামার স্থলাভিষিক্ত হন।
কার্লোস পুয়োল
কার্লোস পুয়োল ই সাফোর্কাদা (; জন্ম ১৩ এপ্রিল ১৯৭৮) একজন স্পেনীয় সাবেক পেশাদার ফুটবলার যিনি ফুটবল ক্লাব বার্সেলোনা এবং স্পেন জাতীয় দলের হয়ে খেলেছেন। তিনি সাধারণত একজন সেন্ট্রাল ডিফেন্ডার, তবে অন্যান্য অবস্থানেও বিশেষ করে রাইট ব্যাকেও খেলে থাকেন।
পুইয়োল বহুদিন যাবত্‍ বার্সেলোনার অধিনায়কের দায়িত্ব পালন করছেন। ২০০৬ সালে তার নেতৃত্বে বার্সেলোনা উয়েফা চ্যাম্পিয়নস লীগ শিরোপা জেতে। একই বছরে অনুষ্ঠিত ফিফা বিশ্বকাপে তিনি স্পেনের প্রতিনিধিত্ব করেন। এরপর ইউরো ২০০৮ ও ২০১০ ফিফা বিশ্বকাপে স্পেনের হয়ে শিরোপা জিতেন। ১৯৯৯ সাল থেকে তিনি বার্সেলোনার হয়ে ৩৮৭ খেলায় মাঠে নেমেছেন।
ক্লদ্‌ মাকেলেলে
ক্লদ্‌ মাকেলেলে (Claude Makélélé, জন্ম: ১৮ ফেব্রুয়ারি, ১৯৭৩) একজন সাবেক কৃতী ফরাসি ফুটবল খেলোয়াড় এবং বর্তমান সহকারী কোচ।
খেলোয়াড়ি জীবনে তিনি নান্তেস, মার্সেই, সেল্টা ভিগো, রিয়াল মাদ্রিদ, চেলসি এবং সর্বশেষে অবসর নেওয়ার আগে প্যারিস সেইন্ট জার্মেই ক্লাবের পক্ষে মধ্যমাঠে খেলতেন। তিনি ফ্রান্স, স্পেন ও ইংল্যান্ডে লিগ শিরোপা জিতেন এবং রিয়াল মাদ্রিদের হয়ে খেলার সময় ২০০১-০২ উয়েফা চ্যাম্পিয়ন্স লিগ জিতেন। তিনি ফ্রান্স জাতীয় ফুটবল দলের হয়ে ১৩ বছর আন্তর্জাতিক প্রতিযোগিতায় অংশ নেন। ২০০৬ সালে অনুষ্ঠিত ফিফা বিশ্বকাপে তিনি ফ্রান্সের প্রতিনিধিত্ব করেন।
ফাবিয়ঁ বার্থেজ
ফাবিয়ঁ বার্থেজ (;জন্ম ২৮ জুন ১৯৭১) প্রখ্যাত ফরাসি ফুটবল খেলোয়াড়। ১৯৯৮ সালে ফ্রান্সের বিশ্বকাপজয়ী দলে তিনি গোলরক্ষকের ভূমিকা পালন করেন।